tripathysagar/odia_wiki huggingface dataset:
ଚକ୍ରଧର ଜେନା ଜଣେ ଓଡ଼ିଆ ଅଭିନେତା ଥିଲେ । ସେ ଓଡ଼ିଆ ଚଳଚ୍ଚିତ୍ର, ମଞ୍ଚ ନାଟକ ଓ ଧାରାବାହିକ ବ୍ୟତୀତ ହଲିଉଡ଼ ଓ ବମ୍ବେ ସିନେମା ଶିଳ୍ପରେ ମଧ୍ୟ ସକ୍ରିୟ ଥିଲେ । ଚଳଚ୍ଚିତ୍ର ଜଗତରେ ସେ  'ଚକରା ଭାଇ'  ନାମରେ ପରିଚିତ ଥିଲେ । ଅଭିନୟ ଜୀବନ ଚକ୍ରଧର ୧୯୮୮ ମସିହାରେ ସେ ନ୍ୟାସନାଲ ସ୍କୁଲ ଅଫ ଡ୍ରାମାରୁ ଶିକ୍ଷା ସମାପ୍ତ କରି ଅଭିନୟ ଦୂନିଆକୁ ଆସିଥିଲେ । ଓଡ଼ିଆରେ ମୌଳିକ ଚଳଚ୍ଚିତ୍ର କରିବା ଉପରେ ସେ ଗୁରୁତ୍ୱ ଦେଉଥିଲେ । ପଥର ଖସୁଚି ବଡ଼ ଦେଉଳୁ ତାଙ୍କ ଅଭିନୀତ ପ୍ରଥମ ଓଡ଼ିଆ ଚଳଚ୍ଚିତ୍ର ଥିଲା ଅଭିନୀତ ଚଳଚ୍ଚିତ୍ର ଓ ଧାରାବାହିକ ଓଡ଼ିଆ ପଥର ଖସୁଚି ବଡ଼ ଦେଉଳୁ ରଣଭୂମି ମାୟା ଅର୍ଜୁନ କଥାନ୍ତର ପ୍ରେମ୍ ୱେଡ୍ସ ପ୍ରିୟା ରଙ୍ଗିଲା ବାବା ଭଉଁରୀ ଓମ୍ ନମଃ ଶିବାୟ  ମହାଯଜ୍ଞ   (ଧାରାବାହିକ) ହଲିଉଡ଼ ସିଟି ଅଫ୍ ଜୟ ଇଲେକ୍ଟ୍ରି ମୁନ୍ ହିନ୍ଦୀ ସର୍ଦ୍ଦାର୍‌ ପଟେଲ୍‌ ମୃତ୍ୟୁ ମଧୁମେହ ଓ ଫୁସଫୁସ ଜନିତ ରୋଗର ପିଡ଼ିତ ଥାଇ ତାଙ୍କର ଭୁବନେଶ୍ୱର ଏମ୍ସ ଚିକିତ୍ସାଧିନ ଅବସ୍ଥାରେ ୨୦୨୪ ମସିହା ଫେବୃଆରୀ ୧୨ ତାରିଖରେ ଦେହାନ୍ତ ହୋଇଥିଲା  ।
ଦକ୍ଷିଣ କୋରିଆ, ଆନୁଷ୍ଠାନିକ ଭାବରେ କୋରିଆ ରିପବ୍ଲିକ୍, ପୂର୍ବ ଏସିଆର ଏକ ଦେଶ, କୋରିଆ ଉପଦ୍ୱୀପର ଦକ୍ଷିଣ ଭାଗରେ ସ୍ଥିତ। ଏହାର ଉତ୍ତର ସୀମାରେ ଉତ୍ତର କୋରିଆ ସୀମା ବାଣ୍ଟିଥାଏ  ଏହାର ରାଜଧାନି ସିଓଲ ପୃଥିବୀର ପଞ୍ଚମ ବୃହତ୍ତମ ମହାନଗର ନିଗମ ।ଦେଶର ଜନସଂଖ୍ୟା ୫୧ ନିୟୁତରୁ ଅଧିକ । ଏଥିରୁ ଅର୍ଧାଧିକ ସିଓଲ ମହାନଗର ଅଞ୍ଚଳରେ ବାସ କରନ୍ତି। ଦକ୍ଷିଣ କୋରିଆ ଏକ ଉଚ୍ଚ ବିକଶିତ ଦେଶ। ଏସିଆର ମାନବ ବିକାଶ ସୂଚକାଙ୍କରେ ଏହା ତୃତୀୟ ସର୍ବୋଚ୍ଚ ଦେଶ ଭାବରେ ସ୍ଥାନିତ ହୋଇଛି । ଏହାର ଅର୍ଥନୀତି ବିଶ୍ୱର ଦଶମ ବୃହତ୍ତମ ଓ ଏଠାରେ ବିଶ୍ୱର ସବୁଠାରୁ ଘନ ଉଚ୍ଚ ବେଗବାନ ରେଳ ନେଟୱାର୍କ ଅବସ୍ଥିତ । ଦେଶ ହେଉଛି ବିଶ୍ୱର ପଞ୍ଚମ ବୃହତ୍ତମ ରପ୍ତାନିକାରୀ ଏବଂ ଅଷ୍ଟମ ବୃହତ୍ତମ ଆମଦାନୀକାରୀ ଦେଶ । ଭୂଗୋଳ ଦକ୍ଷିଣ କୋରିଆ କୋରିଆ ଉପଦ୍ୱୀପର ଦକ୍ଷିଣ ଭାଗ ଦଖଲ କରିଛି । ଏହି ପାର୍ବତ୍ୟ ଉପଦ୍ୱୀପର ପଶ୍ଚିମରେ ପୀତ ସାଗର ଏବଂ ପୂର୍ବରେ ଜାପାନ ସାଗର ଅବସ୍ଥିତ । ଏହାର ଦକ୍ଷିଣ ଦିଗରେ କୋରିଆ ଜଳମାର୍ଗ ଏବଂ ପୂର୍ବ-ଚୀନ ସାଗରରେ ଅବସ୍ଥିତ  ଦକ୍ଷିଣ କୋରିଆ ୩୩ ରୁ ୩୯  ଉତ୍ତର ଅକ୍ଷାଂଶ ଏବଂ ୧୨୪ ରୁ ୧୩୦  ପୂର୍ବ ଦ୍ରାଘିମା ମଧ୍ୟରେ ଅବସ୍ଥିତ  ଏହାର ସମୁଦାୟ କ୍ଷେତ୍ରଫଳ ହେଉଛି ୧୦୦,୦୩୨ ବର୍ଗ କିଲୋମିଟର  ୩୮,୬୨୨.୫୭ ବର୍ଗ ମାଇଲ  । ସାଧାରଣତଃ ଦକ୍ଷିଣ କୋରିଆକୁ ଚାରୋଟି ଅଞ୍ଚଳରେ ବିଭକ୍ତ କରାଯାଇପାରେ: ପୂର୍ବ ଭାଗରେ ଥିବ ଉଚ୍ଚ ପର୍ବତଶୃଙ୍ଖଳାର ଏବଂ ସଂକୀର୍ଣ୍ଣ ଉପକୂଳବର୍ତ୍ତୀ ସମତଳଭୁମି ; ବିସ୍ତୃତ ଉପକୂଳବର୍ତ୍ତୀ ସମତଳଭୂମି, ନଦୀ ଅବବାହିକା ଏବଂ ମାଳଭୂମି ଭରା ପଶ୍ଚିମ ଭାଗ; ପର୍ବତ ଏବଂ ଉପତ୍ୟକା ଭରା ଦକ୍ଷିଣ-ପଶ୍ଚିମ ଅଞ୍ଚଳ; ଏବଂ ଦକ୍ଷିଣ-ପୂର୍ବ ଅଞ୍ଚଳରେ ଥିବ ନାକଡୋଙ୍ଗ ନଦୀର ପ୍ରଶସ୍ତ ଅବବାହିକା । ଦକ୍ଷିଣ କୋରିଆର ଜଳବାୟୁ ଦୁଇପ୍ରକାରରେ ବିଭକ୍ତ ,ଯଥା :- ଆର୍ଦ୍ର ମହାଦେଶୀୟ ଜଳବାୟୁ ଏବଂ ଆର୍ଦ୍ର ଉପକ୍ରାନ୍ତୀୟ ଜଳବାୟୁ ରହିଥାଏ । ଏହା ପୂର୍ବ ଏସୀୟ ମୋୖସୁମୀଦ୍ୱାରା ପ୍ରଭାବିତ ହୋଇଥାଏ ଏବଂ ଅଧିକାଂଶ ବର୍ଷା ଗ୍ରୀଷ୍ମ ଋତୁରେ ହୋଇଥାଏ । ଦେଶର ଆଭ୍ୟନ୍ତରୀଣ ଅଞ୍ଚଳରେ ଶୀତ ଋତୁରେ ଅତ୍ୟଧିକ ଥଣ୍ଡା ହୁଏ ଓ ସର୍ବନିମ୍ନ ତାପମାତ୍ରା  ୨୦   ୪    ତଳକୁ ଖସିଯାଏପାରେ । ଦକ୍ଷିଣ କୋରିଆର ଚାରୋଟି ଭିନ୍ନ ଋତୁ ଅଛି; ବସନ୍ତ, ଗ୍ରୀଷ୍ମ, ଶରତ ଏବଂ ଶୀତ  ବସନ୍ତ ସାଧାରଣତ ମାର୍ଚ୍ଚ ଶେଷରୁ ମେ ପ୍ରାରମ୍ଭ ପର୍ଯ୍ୟନ୍ତ , ଗ୍ରୀଷ୍ମ ମେ-ମଧ୍ୟଭାଗରୁ ସେପ୍ଟେମ୍ବର ପ୍ରାରମ୍ଭ, ଶରତ ସେପ୍ଟେମ୍ବର ମଧ୍ୟଭାଗରୁ ନଭେମ୍ବର ପ୍ରାରମ୍ଭ ଏବଂ ଶୀତ ନଭେମ୍ବର ମଧ୍ୟଭାଗରୁ ମାର୍ଚ୍ଚ ମଧ୍ୟଭାଗ ପର୍ଯ୍ୟନ୍ତ ରହିଥାଏ  ସରକାର ଦକ୍ଷିଣ କୋରିଆ ଏକ ସାମ୍ବିଧାନିକ ଗଣତନ୍ତ୍ର । ଦକ୍ଷିଣ କୋରିଆର ସରକାର ତିନୋଟି ଶାଖାରେ ବିଭକ୍ତ: କାର୍ଯ୍ୟନିର୍ବାହୀ, ନ୍ୟାୟିକ ଏବଂ ସଂସଦୀୟ । କାର୍ଯ୍ୟନିର୍ବାହୀ ଏବଂ  ଦକ୍ଷିଣ କୋରିଆ ଭୌଗଳିକ ମାନଚିତ୍ର]]ଶାଖାଗୁଡ଼ିକ ମୁଖ୍ୟତଃ ଜାତୀୟ ସ୍ତରରେ କାର୍ଯ୍ୟ କରନ୍ତି, ଯଦିଓ କାର୍ଯ୍ୟନିର୍ବାହୀ ଶାଖାର ବିଭିନ୍ନ ମନ୍ତ୍ରଣାଳୟ ସ୍ଥାନୀୟ କାର୍ଯ୍ୟ କରନ୍ତି  ସ୍ଥାନୀୟ ସରକାର ଅର୍ଦ୍ଧ-ସ୍ୱୟଂଶାସିତ, ଏବଂ ସେମାନଙ୍କର ନିଜସ୍ୱ କାର୍ଯ୍ୟନିର୍ବାହୀ ଏବଂ ବୈଧାନିକ ସଂସ୍ଥା ଅଛି  ନ୍ୟାୟିକ ଶାଖା ଉଭୟ ଜାତୀୟ ଏବଂ ସ୍ଥାନୀୟ ସ୍ତରରେ କାର୍ଯ୍ୟ କରେ । ପ୍ରଶାସନିକ ବିଭାଜନ ଦକ୍ଷିଣ କୋରିଆର ଆଠଟି ପ୍ରଦେଶ, ଗୋଟିଏ ସ୍ୱତନ୍ତ୍ର ସ୍ୱୟଂ ଶାସିତ ପ୍ରଦେଶ, ଛଅଟି ମହାନଗର ସହର  (ସ୍ୱୟଂ ଶାସିତ ସହର ଯାହାକି କୌଣସି ପ୍ରଦେଶର ଅଂଶ ନୁହେଁ), ଗୋଟିଏ ସ୍ୱତନ୍ତ୍ର ସହର ଏବଂ ଗୋଟିଏ ସ୍ୱତନ୍ତ୍ର ସ୍ୱୟଂ ଶାସିତ ସହରରେ ବିଭକ୍ତ । ଭାଷା କୋରିଆନ୍ ଦକ୍ଷିଣ କୋରିଆର ସରକାରୀ ଭାଷା । କୋରିଆନ୍ କୌଣସି ଚୀନ ଦେଶୀୟ ଭାଷା ସହିତ ଜଡ଼ିତ ନୁହେଁ, ଯଦିଓ ଏହା ଅନେକ ଶବ୍ଦକୁ ଅନ୍ତର୍ଭୁକ୍ତ କରେ ଯାହା ଚୀନ ଦେଶୀୟ ଭାଷାରୁ ଉଦ୍ଭବ । କଥିତ କୋରିଆନରେ ଇଂରାଜୀ ଏବଂ ଅନ୍ୟ ୟୁରୋପୀୟ ଭାଷାର ଶବ୍ଦ ବ୍ୟବହୃତ ହୁଏ  କୋରିଆନ୍ ହାଙ୍ଗୁଲ୍ ନାମକ ଏକ ସ୍ୱଦେଶୀ ଲିପି ବ୍ୟବହାର କରେ। ଏହା ୧୪୪୬ରେ ରାଜ ସେଜୋଙ୍ଗଙ୍କଦ୍ୱାରା ସୃଷ୍ଟି ହୋଇଥିଲା।
ଦେବୁ ବୋଷ  (ଜନ୍ମନାମ: ରବୀନ୍ଦ୍ରନାଥ ବୋଷ) ଜଣେ ଓଡ଼ିଆ କଥାଚିତ୍ର ଜଗତ ଅଭିନେତା ଥିଲେ  । ତପସ୍ୟା କଥାଚିତ୍ରରୁ, ସେ ଓଡ଼ିଆ ସିନେମାରେ ଅଭିନୟ କରିବା ଆରମ୍ଭ କରିଥିଲେ । ଅଭିନୟ ବ୍ୟତୀତ, ସେ ନୃତ୍ୟ କ୍ଷେତ୍ରରେ ମଧ୍ୟ ନିପୂଣ ଥିଲେ । ଗୁରୁ କେଳୁଚରଣ ମହାପାତ୍ରଙ୍କଠାରୁ ସେ ନୃତ୍ୟ ଶିକ୍ଷାଗ୍ରହଣ କରିଥିଲେ । ଦେବୁ ଓଡ଼ିଆ କଥାଚିତ୍ରର ନୃତ୍ୟ ନିର୍ଦ୍ଦେଶନା ମଧ୍ୟ ଦେଇଥିଲେ । ଚଳଚ୍ଚିତ୍ର ବ୍ୟତୀତ, ଦେବୁ ବୋଷ  'ଦିଗନ୍ତ'  ନାମକ ନାଟ୍ୟ ଅନୁଷ୍ଠାନ ସହିତ ଜଡ଼ିତ ରହି ବହୁ ନାଟକରେ ଅଭିନେତା ଓ ନିର୍ଦ୍ଦେଶକ ମଧ୍ୟ ସାଜିଥିଲେ । ୨୦୧୮ ଅଗଷ୍ଟ ୨୨ତାରିଖରେ ହାଇଦ୍ରାବାଦଠାରେ ତାଙ୍କର ଦେହାନ୍ତ ହୋଇଥିଲା । ତାଙ୍କ ଅଭିନୀତ ଶେଷ ଚଳଚ୍ଚିତ୍ର ଆପନା ହାତ ଜଗନ୍ନାଥ ୨୦୧୫ ମସିହାରେ ମୁକ୍ତିଲାଭ କରିଥିଲା । ସେ ଓଡ଼ିଆ ଧାରାବାହିକ ସତ୍ୟ ଜରିଆରେ ଧାରାବାହିକରେ ଅଭିନୟ ଆରମ୍ଭ କରିଥିଲେ ଏବଂ ତାଙ୍କ ଅଭିନୀତ ଶେଷ ଧାରାବାହିକ ଥିଲା ତରଙ୍ଗ ଟିଭିରେ ପ୍ରସାରିତ ଧାରାବାହିକ ଦୁର୍ଗା । ଦେବୁ ବୋଷ ହିନ୍ଦୀ କଥାଚିତ୍ର ଆଶ୍ରମ ଓ ହିନ୍ଦୀ ଧାରାବାହିକ ବୋହୂରେ ଅଭିନୟ କରିଥିଲେ । ଶ୍ରମ ଅଧିକାରୀ ଭାବରେ ସେ ଚାକିରୀରେ ଯୋଗ ଦେଇଥିଲେ ଏବଂ ଶିଳ୍ପ ଉନ୍ନୟନ ନିଗମର ସାଧାରଣ ପ୍ରବନ୍ଧକ ଭାବରେ ଅବସର ନେଇଥିଲେ ।
ପନୀର ଟିକ୍କା ଏକ ଭାରତୀୟ ସ୍ୱଦିଷ୍ଟ ବ୍ୟଞ୍ଜନ ହିସାବରେ ପରସା ଯାଇଥାଏ । ଏହା ଏକ ନିରାମିଷ ଖାଦ୍ୟ ଅଟେ। ଏହା ପ୍ରାୟତଃ ଭାରତର ସମସ୍ତ ଭାଗରେ ମିଳିଥାଏ । ଏହାକୁ ତନ୍ଦୁରରେ ପ୍ରସ୍ତୁତ କରାଯାଇଥାଏ । ଏହାକୁ ମାଇକ୍ରୋୱେଭ୍‌ରେ ମଧ୍ୟ ପ୍ରସ୍ତୁତ କରା ଯାଇପାରିବ ।
ଟେସାମୋରେଲିନ  (ଇଂରାଜୀ ଭାଷାରେ ), ଏଗ୍ରିଫ୍ଟା ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହା ଏଚ.ଆଇ.ଭି ସହ ଜଡିତ ଲାଇପୋଡିଷ୍ଟ୍ରୋଫି ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । । ନିର୍ଦ୍ଦିଷ୍ଟ ଭାବରେ ଏହା ଅତ୍ୟଧିକ ପେଟର ଚର୍ବି ପାଇଁ ବ୍ୟବହୃତ ହୁଏ । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଣ୍ଠି ଯନ୍ତ୍ରଣା, ଇଞ୍ଜେକ୍ସନ ସ୍ଥାନରେ ଲାଲ ରଙ୍ଗ, ଏବଂ ଗୋଡ ଫୁଲା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା ଏବଂ କର୍କଟ ରୋଗ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଗ୍ରୋଥ-ହରମୋନ-ରିଲିଜିଙ୍ଗ-ହରମୋନର  ( - ) ଏକ ଉତ୍ପାଦିତ ରୂପ  । ୨୦୧୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଟେସାମୋରେଲିନ ଅନୁମୋଦିତ ହୋଇଥିଲା । ୟୁରୋପରେ ଏହା ଅନୁମୋଦିତ ନୁହେଁ । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ଏହା ପିଛା ମାସକୁ ପ୍ରାୟ ୬,୪୦୦ ଡଲାର ଅଟେ ।
ସୁକୁମାର ନାୟକ  (୨୪ ସେପ୍ଟେମ୍ବର ୧୯୩୨ - ୨୫ ଅପ୍ରେଲ ୨୦୦୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୮୯ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ସେ ନୀଳଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ରାଜନୀତି ସୁକୁମାର ନାୟକ ୧୯୩୨ ମସିହାର ସେପ୍ଟେମ୍ବର ମାସ ୨୪ ତାରିଖରେ ଅବିଭକ୍ତ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚାରୁଚନ୍ଦ୍ର ନାୟକ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା କଳାରେ ସ୍ନାତକୋତ୍ତର । ତାଙ୍କ ପତ୍ନୀଙ୍କ ନାମ ରେଣୁକା ନାୟକ । ତାଙ୍କର ୨ ପୁଅ ଓ ଜଣେ ଝିଅଙ୍କ ସମେତ ୩ଜଣ ସନ୍ତାନସନ୍ତତି । ରାଜନୈତିକ ଜୀବନ ସୁକୁମାର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ୧୯୭୦ ମସିହାରେ ବାଲଶ୍ୱର ପୌରପାଳିକାର କାଉନ୍‌ସିଲର୍ ଭାବରେ ନିର୍ବାଚିତ ହୋଇଥିଲେ । ଏଥିସହ ସେ ଓଡ଼ିଶା ବିଧାନ ସଭାରେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୮୫ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସୁକୁମାର ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ନୀଳଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।
ଅହମଦାବାଦ କାଳୀ ବାଡ଼ି  ଗୁଜରାଟୀ:            , ବଙ୍ଗଳା:              , :             ଏକ ହିନ୍ଦୁ ମନ୍ଦିର ଯାହା ଦେବୀ କାଳୀଙ୍କୁ ଉତ୍ସର୍ଗ କରାଯାଇଛି । ଏହା ଭାରତର ଅହମଦାବାଦରେ ଏକ ବେଙ୍ଗଲୀ ସଂସ୍କୃତି   କେନ୍ଦ୍ର ରୂପେ ପରିଚିତ । ପଶ୍ଚିମ ଅହମଦାବାଦର କାଳୀ ବାଡ଼ି ରୋଡ଼ରେ ୨୦୧୪ ମସିହାରେ ଏହି ମନ୍ଦିର ପ୍ରତିଷ୍ଠିତ ହୋଇଥିଲା । ଇତିହାସ ଅହମଦାବାଦର ସାଂସ୍କ୍ରୁତିକ ସଂଘ ଏହି ମନ୍ଦିରକୁ ୨୦୧୪ମସିହାରେ ତିଆରି କରେଇଥିଲେ ଯାହା ଗୁଜରାଟର ସବୁଠାରୁ ପୁରାତନ ଅନୁଷ୍ଠନ ଅଟେ । ଦୂର୍ଗା ପୂଜା ନିମନ୍ତେ ଏହି ମନ୍ଦିର ପରିଚିତ ଓ ପ୍ରତିବର୍ଷ ମନ୍ଦିର ସଂଲଗ୍ନ ପଡ଼ିଆରେ ଏହି ପୂଜା ଅନୁଷ୍ଠିତ ହୁଏ । ପ୍ରାୟ ୮୦ ବର୍ଷ ପୂର୍ବେ ଏହି ମନ୍ଦିର ପରିଚାଳନା ଗୋଷ୍ଠୀ ଅହମଦାବାଦର ପ୍ରଥମ ଦୁର୍ଗା ପୂଜା ପାଳନ କରିଥିଲେ । ୨୦୨୨ ମସିହାରେ ଏହା ୮୫ ତମ ଦୂର୍ଗା ପୂଜା ପାଳନ କରିଥିଲେ । ସ୍ଥାପତ୍ୟ ପାରମ୍ପରିକ ବଙ୍ଗାଳୀ କୁଟୀର ଶୈଳୀର ଉପମାରେ ଓ ବଙ୍ଗାଳୀ ସ୍ଥାପତ୍ୟ ଅନୁସାରେ ଏହି ମନ୍ଦିର ତିଆରି ହୋଇଥିଲା । ମନ୍ଦିରର ମୂଳ କୋଠା ବଙ୍ଗାଳୀ ସ୍ଥାପତ୍ୟର   ଏକ ଉଦାହରଣ ଯାହା ପାରମ୍ପରିକ ବଙ୍ଗାଳୀ କୁଟୀର ଶୈଳୀରେ ତିଆରି ହୋଇଛି ।
ଦୋସ୍ତି, ୨୦୧୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ବିଜୟ କନ୍ଦୋଇ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ କାହାଣୀ ରଚନା କରିଥିଲେ । ଚିନ୍ମୟଦାସ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ଅଶୋକ ପତି ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ମଳୟ ମିଶ୍ର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଅଭିନୟ ବାବୁଶାନ୍ ପ୍ରିୟା ଚୌଧୁରୀ ସବ୍ୟସାଚୀ ମିଶ୍ର ମେଘା ଘୋଷ ପିଣ୍ଟୁ ନନ୍ଦ ହରିହର ମହାପାତ୍ର ଉଷସୀ ମିଶ୍ର ଦେବୁ ବୋଷ ପୃଥ୍ୱୀରାଜ ନାୟକ ପ୍ରୀତିରାଜ ଶତପଥୀ ତୃପ୍ତି ସିହ୍ନା ଗୀତ ଓ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମଳୟ ମିଶ୍ର ।
ଜଉ କଣ୍ଢେଇ ଓଡ଼ିଶାର ଏକ ପାରମ୍ପାରିକ ଲାଖ ତିଆରି କଣ୍ଢେଇ । ଏହା ବାଲେଶ୍ୱର ଜିଲ୍ଲାରୁ ଆରମ୍ଭ ହୋଇଥିଲା । ଏହା ଆଗେ ଯାନିଯାତ୍ରାରେ ମିଳୁଥିଲା । ବାପା ମା 'ମାନେ ପିଲାଙ୍କ ପାଇଁ ଏହା କିଣି ପିଲାଙ୍କୁ ଖେଳିବାକୁ ଦେଉଥିଲେ । ଧୀରେ ଧୀରେ ଏହା ଲୋପ ପାଇ ଆସିଲାଣି । ପୋଡ଼ା ମାଟିରେ ତିଆରି କଣ୍ଢେଇ ଉପରେ ଲାଖ ଲେପ ଦେଇ ଏହା ତିଆରି କରାଯାଇଥାଏ । ବିବାହ ବେଳେ ବର-କନିଆଁଙ୍କୁ ଏକ ବର-କନିଆଁ ଯୋଡ଼ି କଣ୍ଢେଇ ଦେବାର ବିଧି ବାଲେଶ୍ୱର ଅଞ୍ଚଳରେ ଥିଲା। ଏହା ନବଦମ୍ପତ୍ତିଙ୍କ ସୁଖଦ ଦାମ୍ପତ୍ୟ ଜୀବନ ନିମନ୍ତେ ଉପହାର ରୂପେ ଦିଆଯାଉଥିଲା । ପରେ ଏହି କଣ୍ଢେଇକୁ ପରିବାରର ସୁଖ ମନାସି ସଜାଇ ରଖାଯାଉଥିଲା । ତିଆରି ପ୍ରଣାଳୀ ପ୍ରଥମେ ମାଟିରେ କଣ୍ଢେଇ ତିଆରି କରାଯାଇ ତାକୁ ପୋଡ଼ାଯାଇଥାଏ । ପୋଡ଼ା କଣ୍ଢେଇ ଉପରେ ବିଭିନ୍ନ ରଙ୍ଗ ଦିଆଯାଇ ତା ' ଉପରେ ଲାଖର ଆବରଣ ଦେଇ ଶୁଖାଇ ଦିଆଯାଇଥାଏ । ଲାଖ ଜଳନିରୋଧୀ ହୋଇଥିବାରୁ କଣ୍ଢେଇ ଗୁଡ଼ିକ ଶୁଖିଗଲା ପରେ ଜଳନିରୋଧୀ ହୋଇଥାନ୍ତି ।
୨୦୧୪ ଫିଅର ଅଫ ଦ ଇଅର, ୨୦୧୪ରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟି ଏକ ଭୂତ କାହାଣୀ ଉପରେ ଆଧାରିତ । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଦୀପ କୁମାର ଏରା । ପ୍ରଦୀପ ଦାସ ଏବଂ ତାପସ ଜେନା ଏହି କଥାଚିତ୍ରଟିର କାହାଣୀ ଲେଖିଥିଲେ । ବିଜୟ ରାଉଳ କଥାଚିତ୍ରଟିର ସଂଳାପ ରଚନା କରିଥିଲେ । ପ୍ରଦୀପ ଦାସ ଏବଂ ତାପସ ଜେନା ଏହି କଥାଚିତ୍ରଟିର ମିଳିତ ନିର୍ଦ୍ଦେଶନା ଦେଇଥିଲେ । ଶ୍ୟାମ୍ ପ୍ରସନ୍ ଏହି କଥାଚିତ୍ରଟିରେ ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟି ଓଡ଼ିଆ ଏବଂ ତେଲୁଗୁ ଭାଷାରେ ମୁକ୍ତିଲାଭ କରିଥିଲା । ୧୧ ଜୁଲାଇ ୨୦୧୪ରେ ଏହି କଥାଚିତ୍ରଟି ମୁକ୍ତିଲାଭ କରିଥିଲା । ଏହି କଥାଚିତ୍ରଟିରେ ସମ୍ବିତ ଆଚାର୍ଯ୍ୟ, ଦୁଷ୍ମନ୍ତ ପଣ୍ଡା, ମୌସୁମୀ ନାୟକ, ଏଲି ପାଢ଼ୀ, କେ କେ ରାକେଶ, ସ୍ନେହା, ମୁସ୍କାନ୍, ଦିପୀକା ତ୍ରିପାଠୀ ଆଦି କଳାକାରମାନେ ଅଭିନୟ କରିଥିଲେ । ଅଭିନୟ ସମ୍ବିତ ଆଚାର୍ଯ୍ୟ ଦୁଷ୍ମନ୍ତ ପଣ୍ଡା ମୌସୁମୀ ନାୟକ ଏଲି ପାଢ଼ୀ କେ କେ ରାକେଶ ସ୍ନେହା ମୁସ୍କାନ୍ ଦିପୀକା ତ୍ରିପାଠୀ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶ୍ୟାମ୍ ପ୍ରସନ୍ ।
ସରୋଜ କୁମାର ସାମଲ  (ଜନ୍ମ: ୧୯ ଫେବୃଆରୀ ୧୯୬୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସରୋଜ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୨୦୦୪ ଓ ୨୦୧୪ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ ଗଁଦିଆ ଓ ଢେଙ୍କାନାଳ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୩ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସରୋଜ ୧୯୬୩ ମସିହାର ଫେବୃଆରୀ ମାସ ୧୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଇଶ୍ୱର ଚନ୍ଦ୍ର ସାମଲ ଓ ପତ୍ନୀଙ୍କ ନାମ ଅର୍ଚ୍ଚନା ସାମଲ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ରାଜନୈତିକ ଜୀବନ ସରୋଜ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।
ଶିଶୁ ମଲ୍ଟିସିଷ୍ଟମ୍ ଇଫ୍ଲାମେଟୋରି ସିଣ୍ଡ୍ରୋମ , ଯାହା ଶିଶୁଙ୍କ ପ୍ରଦାହକାରୀ ମଲ୍ଟି ସିଷ୍ଟମ୍ ସିଣ୍ଡ୍ରୋମ   ଭାବରେ ମଧ୍ୟ ଜଣାଶୁଣା, ଏକ ରୋଗ ଯାହା କୋଭିଡ-୧୯  ( -19) ସହିତ ଜଡିତ ପିଲାମାନଙ୍କଠାରେ ହୁଏ  । ଏହାର ଲକ୍ଷଣ ମଧ୍ୟରେ ଜ୍ୱର ଏବଂ ପେଟ ଯନ୍ତ୍ରଣା, ତରଳ ଝାଡ଼ା, ଲାଲ୍ ଆଖି, ରାସ ବା ବାନ୍ତି ହୋଇପାରେ । ରୋଗ ଜଟିଳ ହେଲେ ହୃତ୍‌ପିଣ୍ଡ, ଫୁସଫୁସ, ବୃକ୍‌କ, ଚର୍ମ କିମ୍ବା ମସ୍ତିଷ୍କ ସମସ୍ୟା ଅନ୍ତର୍ଭୁକ୍ତ ହୋଇପାରେ। ଏହା ସାଧାରଣତଃ କୋଭିଡ ଆକ୍ରମଣର ପ୍ରାୟ ୨ରୁ ୬ ସପ୍ତାହ ପରେ ଘଟିଥାଏ । ମୋଟାପଣରେ ଏହା ଅଧିକ ହୁଏ, ପ୍ରଭାବିତ ବ୍ୟକ୍ତିମାନେ ସାଧାରଣତ ଅନ୍ୟଥା ସୁସ୍ଥ ଥାଆନ୍ତି  ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼ାଇବା ପରେ ପ୍ରଦାହର ପରୀକ୍ଷାଗାର ଚିହ୍ନ ଏବଂ ଏକାଧିକ ଶରୀର ପ୍ରଣାଳୀ ପ୍ରଭାବିତ ହୋଇଥିଲେ ରୋଗ ନିର୍ଣ୍ଣୟ କରାଯାଏ। ପୂର୍ବତନ ଏସଏଆରଏସ-କୋଭ-୨  ( -୨) ଥିଲେ ସେରୋଲୋଜିକ୍ ପରୀକ୍ଷା ଉପଯୋଗୀ ହୋଇପାରେ  । କାୱାସାକି ରୋଗ ଲକ୍ଷଣ ସେହିପରି ଦେଖାଯାଇପାରେ । କୋଭିଡ଼ ଟିକା ଦେଇ ପିଲାମାନଙ୍କୁ ଏହି ରୋଗରୁ ରକ୍ଷା କରି ହୁଏ । ଚିକିତ୍ସା ମୁଖ୍ୟତଃ ସହାୟକ ଯତ୍ନ ଯେଉଁଥିରେ ଶିରାଭ୍ୟନ୍ତର ତରଳ ପଦାର୍ଥ, ଇନୋଟ୍ରୋପ୍ ଏବଂ ଶ୍ୱାସକ୍ରିୟାର ସୁରକ୍ଷା ଆବଶ୍ୟକ ହୋଇପାରେ । ଗୁରୁତର ଅବସ୍ଥାରେ ଏକ୍ସଟ୍ରାକର୍ପୋରିଅଲ ମେମ୍ବ୍ରେନସ ଅମ୍ଳଜାନ   ଆବଶ୍ୟକ ହୋଇପାରେ । ଆଇଭିଆଇଜି  , ଷ୍ଟିରଏଡ ଏବଂ ଆସ୍ପିରିନ ବ୍ୟବହୃତ ହୋଇପାରେ । ପ୍ରଭାବିତଙ୍କ ମଧ୍ୟରୁ ପ୍ରାୟ ୮୦% ଗଭୀର ଚିକିତ୍ସା ଆବଶ୍ୟକ କରନ୍ତି। କୋଭିଡ ସଂକ୍ରମିତ ୩୦୦୦ ପିଲାଙ୍କ ମଧ୍ୟରୁ ଜଣେ ଏହି ରୋଗରେ ପ୍ରଭାବିତ ହୁଏ । ପ୍ରାୟ ୯ ବର୍ଷ ବୟସର ପିଲାମାନେ ସାଧାରଣତଃ ପ୍ରଭାବିତ ହୁଅନ୍ତି । ଯୁକ୍ତରାଷ୍ଟ୍ରରେ ଏହା କଳା ଏବଂ ହିସପାନିକ ପିଲାମାନଙ୍କଠାରେ ଅଧିକ ଦେଖାଯାଏ। ପ୍ରାୟ ୧ରୁ ୨% ପିଲାଙ୍କର ମୃତ୍ୟୁ ଘଟିଥାଏ । ଏହି ଅବସ୍ଥା ପ୍ରଥମେ ଏପ୍ରିଲ୍ ୨୦୨୦ ମସିହାରେ ବର୍ଣ୍ଣନା କରାଯାଇଥିଲା । ପ୍ରାପ୍ତ ବୟଷ୍କ କ୍ଷେତ୍ରରେ ଏହି ଭଳି ଦେଖାଯାଉଥିବା ରୋଗକୁ ମଲ୍ଟିସିଷ୍ଟମ୍ ଇଫ୍ଲାମେଟୋରି ସିଣ୍ଡ୍ରୋମ କୁହାଯାଏ ।
ଜୟନଗର ମୁଆଁ   :         ଏକ ପାର୍ବଣ ଭିତ୍ତିକ/ଋତୁକାଳୀନ ଶୁଖିଲା ଖାଦ୍ୟ ।ଏହା ତାଳ ଗୁଡ଼ ଏବଂ ମୁଢ଼ିରେ ପ୍ରସ୍ତୁତ ହୋଇଥାଏ । ଏହି ନିର୍ଦ୍ଧିଷ୍ଟ ପ୍ରକାର ମୁଆଁ ପଶ୍ଚିମ ବଙ୍ଗର ଭୌଗଳିକ ସଂକେତ ଭାବେ ଭାରତ ସରକାରଙ୍କଠାରେ ପଂଜିକୃତ ହୋଇଛି । ଏହା ବେଙ୍ଗଲୀମାନଙ୍କ ଏକ ପ୍ରିୟ ଖାଦ୍ୟ ଅଟେ । ସ୍ଥାନେସ୍ଥାନେ ଏହା ଶସ୍ତା ଉପାଦାନ ଏବଂ ରସାୟନିକ ଦେଇ ପ୍ରସ୍ତୁତ ହୋଇଥାଏ । ଜୟନଗର ମୁଆଁ ତାଳଗୁଡ଼, ମୁଢ଼ି, କନକଚୁର ଖଇ  (ସୁବାସିତ ଚାଉଳରୁ ତିଆରି ମୁଢ଼ି), ଗାଈ ଘିଅ, ଗୁଜୁରାତି, ପୋସ୍ତ ଆଦି ଉପାଦାନରେ ତିଆରି ହୋଇଥାଏ  । ତାଳଗୁଡ଼ ଏବଂ କନକଚୁର ଚାଉଳ ଶୀତଦିନେ ଉତ୍ପାଦନ ହେଉଥିବାରୁ ଜୟନଗର ମୁଆଁ ନଭେମ୍ବରରୁ ଜାନୁୟାରୀ ମଧ୍ୟରେ ଉପଲବ୍ଧ ହୋଇଥାଏ ବଙ୍ଗଳାଦେଶର ପ୍ରାୟ ଘରେ ଘରେ ଏଇ ମୁଆଁ ତିଆରି ହୋଇଥାଏ ଆଉ ମଧ୍ୟ ସଉଦା ଦୋକାନମାନଙ୍କରେ ଛୋଟ ଛୋଟ ଜରି ପ୍ୟାକେଟରେ ବର୍ଷ ସାରା ବିକ୍ରୀ ହୋଇଥାଏ । ଜୟନଗରଅଂଚଳରେ ୧୫୦ରୁ ଉର୍ଦ୍ଧ ମୁଆଁ ଦୋକାନୀ ୧୯୨୯ରୁ ଏହି ବ୍ୟବସାୟ ଆରମ୍ଭ କରିଛନ୍ତି ବୋଲି ଦାବି କରନ୍ତି ।
ଶ୍ରୀରୂପା ମିତ୍ର ଚୌଧୁରୀ ଜଣେ ଭାରତୀୟ ରାଜନେତ୍ରୀ ଯିଏକି ନିର୍ଭୟା ଦିଦି ଭାବରେ ଜଣାଣୁଣା । ସେ ପଶ୍ଚିମବଙ୍ଗ ରାଜନୀତିରେ ଭାରତୀୟ ଜନତା ପାର୍ଟିର ଜଣେ ସଦସ୍ୟା ଭାରେ କାର୍ଯ୍ୟ କରୁଛନ୍ତି । ସେ କିଛି ସାମାଜିକ ସଂସ୍ଥା ସହିତ ଜଡ଼ିତ ଥିବାବେଳେ ଜଣେ ସାମ୍ବାଦିକା ଭାବରେ କାର୍ଯ୍ୟ କରୁଥିଲେ । ବ୍ୟକ୍ତିଗତ ଜୀବନ ଶ୍ରୀରୂପ ମିତ୍ର ଚୌଧୁରୀ ପଶ୍ଚିମବଙ୍ଗର ମାଲଦା ଜିଲ୍ଲାର ଦକ୍ଷିଣ ବାଲୁଚର ବାଟଲାରେ ଜନ୍ମଗ୍ରହଣ କରିଥିଲେ । ସେ ସ୍ନାତକ ପରେ୧୯୮୭ ମସିହାରେ ଉତ୍ତର ବେଙ୍ଗଲ ବିଶ୍ୱବିଦ୍ୟାଳୟରୁ କଳାରେ ସ୍ନାତକୋତ୍ତର କରିଥିଲେ । ସେ ଆର.କେ. ମିତ୍ରଙ୍କୁ ବିବାହ କରିଛନ୍ତି । ପେଷା ୨୦୦୪ ମସିହାରେ ସେ ଜାତୀୟ ଆଇନ ସାକ୍ଷରତା ମିଶନର ଶୁଭାରମ୍ଭରେ ଭାଗ ନେଇଥିଲେ । ୨୦୦୮ ସୁଦ୍ଧା ସେ ଆଇନ ଏବଂ ନ୍ୟାୟ ମନ୍ତ୍ରଣାଳୟର ଜାତୀୟ ଆଇନ ସେବା ପ୍ରାଧିକରଣର ଜାତୀୟ ପରାମର୍ଶଦାତା ଭାବରେ କାର୍ଯ୍ୟ କରିଥିଲେ । ୨୦୧୦ ସୁଦ୍ଧା ସେ ଏନଜିଓ ସୁଦିନାଳୟର ସଭାପତି ଥିଲେ । ସେ ବଳାତ୍କାର ପୀଡ଼ିତାମାନଙ୍କୁ ଥଇଥାନ କରିବା ଏବଂ ମହିଳାମାନଙ୍କୁ ଶୈଚାଳୟ ଯୋଗାଇବା କ୍ଷେତ୍ରରେ କଲିକତାରେ ତାଙ୍କର ଉଲ୍ଲେଖନୀୟ ଭୂମିକା ରହିଛି, ଯାହା ପାଇଁ ସେ ନିର୍ଭୟା ଦିଦି ଭାବରେ ମଧ୍ୟ ପରିଚିତ । ୨୦୧୨ ଦିଲ୍ଲୀ ଗଣଦୁଷ୍କର୍ମ ପରେ ପ୍ରଧାନମନ୍ତ୍ରୀ ମନମୋହନ ସିଂହଙ୍କଦ୍ୱାରା ସ୍ଥାପିତ ମହିଳାଙ୍କ ପ୍ରତି ବଳାତ୍କାର, କାରବାର ତଥା ହିଂସା ଉପରେ ସେ ସ୍ୱତନ୍ତ୍ର ଟାସ୍କଫୋର୍ସର ଅଧ୍ୟକ୍ଷତା କରିଥିଲେ । ଡିସେମ୍ବର ୨୦୧୩ରେ ସେ ଏହି ପଦବୀରୁ ଇସ୍ତଫା ଦେଇଥିଲେ । ୨୦୧୪ ଭାରତୀୟ ସାଧାରଣ ନିର୍ବାଚନରେ ସେ ଦକ୍ଷିଣ ଦିଲ୍ଲୀ ଲୋକ ସଭା ନିର୍ବାଚନ ମଣ୍ଡଳୀରୁ ସେ ଅଲ୍ ଇଣ୍ଡିଆ ତୃଣମୂଳ କଂଗ୍ରେସରୁ ନିର୍ବାଚନ ଲଢ଼ିବାକୁ ଟିକେଟ୍ ପାଇଥିଲେ । ୨୦୧୯ ଭାରତୀୟ ସାଧାରଣ ନିର୍ବାଚନରେ ସେ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ ମାଲଦାହା ଦକ୍ଷିଣ ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ, ମାତ୍ର ପରାସ୍ତ ହୋଇଥିଲେ । ୨୦୨୧ ମସିହାର ପଶ୍ଚିମବଙ୍ଗ ବିଧାନ ସଭା ନିର୍ବାଚନରେ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ ଇଂଲିଶ୍ ବଜାରରୁ ନିର୍ବାଚନ ଲଢ଼ିଥିଲେ ଏବଂ ବିଜୟୀ ହୋଇଥଲେ ।
ସୁବ୍ରତ ବାଗଚି  (ଜନ୍ମ: ୩୧ ମଇ ୧୯୫୭) ମାଇଣ୍ଡଟ୍ରୀ କନସଲଟିଂ ସଂସ୍ଥାନର ପ୍ରତିଷ୍ଠାତା ଏବଂ ଓଡ଼ିଶା ସ୍କିଲ ଡେଭଲପମେଣ୍ଟ ଅଥରିଟିର ଅଧ୍ୟକ୍ଷ ଅଟନ୍ତି  । ଓଡ଼ିଶାରେ କୋଭିଡ-୧୯ ମହାମାରୀ ମୁକାବିଲା ସମୟରେ ତାଙ୍କୁ ଓଡ଼ିଶା ସରକାରଙ୍କ ମୁଖ୍ୟ ମୁଖପାତ୍ର ରୂପରେ ଦାୟିତ୍ୱ ମିଳିଥିଲା । ସୁବ୍ରତ ବଲାଙ୍ଗୀର ଜିଲ୍ଲାର ପାଟଣାଗଡ଼ଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ମାଖନ ଗୋପାଳ ବାଗଚି ଓ ମାତାଙ୍କ ନାମ ଲାବଣ୍ୟପ୍ରଭା ବାଗଚି ଥିଲା । ତାଙ୍କ ପିତା ଜଣେ ସରକାରୀ କର୍ମଚାରୀ ଥିଲେ । ପିତାଙ୍କ ଚାକିରି ଯୋଗୁ ସୁବ୍ରତଙ୍କ ବାଲ୍ୟକାଳ ଓଡ଼ିଶାର ବିଭିନ୍ନ ଆଦିବାସୀ ବହୁଳ ଅଞ୍ଚଳରେ ବିତିଥିଲା । ଏ ବିଷୟରେ ସେ ନିଜ ପୁସ୍ତକ  "ଗୋ କିସ୍ ଦ ୱର୍ଲଡ଼" ରେ ଲେଖିଛନ୍ତି । ଶିକ୍ଷା ସୁବ୍ରତ ଉତ୍କଳ ବିଶ୍ୱବିଦ୍ୟାଳୟରୁ ରାଜନୀତି ବିଜ୍ଞାନରେ ଡିଗ୍ରୀ ହାସଲ କରିଛନ୍ତି । ସେ ୧୯୭୪ ମସିହାରେ ଭାରତୀୟ ସେନାବାହିନୀର ପାରାଚୁଟ ରେଜିମେଣ୍ଟ ଅଧିନରେ ଟ୍ରେନିଙ୍ଗ ଗ୍ରହଣ କରି  "ପାରା ଉଇଙ୍ଗସ"  ହାସଲ କରିଥିଲେ । ୧୯୭୫ ମସିହାର ଗଣତନ୍ତ୍ର ଦିବସ ପରେଡ଼ରେ ସୁବ୍ରତଙ୍କୁ ଶ୍ରେଷ୍ଠ ଏନସିସି କାଡେଟ ଭାବେ ଚୟନ କରାଯାଇଥିଲା ଓ ସେ ପ୍ରଧାନମନ୍ତ୍ରୀ ଟ୍ରଫି ହାସଲ କରିଥିଲେ । ବୃତ୍ତିଗତ ଜୀବନ ସୁବ୍ରତ ୧୯୭୬ ମସିହାରେ ଓଡ଼ିଶା ସରକାରଙ୍କ ଶିଳ୍ପ ବିଭାଗରେ ଜଣେ କିରାଣି ଭାବରେ ନିଜ ଚାକିରି ଜୀବନ ଆରମ୍ଭ କରିଥିଲେ । ୧୯୭୭ ମସିହାରେ ସେଇ ଚାକିରି ଛାଡି ସୁବ୍ରତ ଡିସିଏମ କମ୍ପାନୀରେ ଜଣେ ପ୍ରଶିକ୍ଷାର୍ଥୀ ଭାବରେ ଯୋଗ ଦେଇଥିଲେ । ଡିସିଏମ କମ୍ପାନୀରେ ସେ ୫ ବର୍ଷ ଚାକିରି କରିଥିଲେ । ୧୯୮୧-୧୯୯୯ ମଧ୍ୟରେ ସେ ବିଭିନ୍ନ କମ୍ପ୍ୟୁଟର କମ୍ପାନୀରେ ଚାକିରି କରି, ଭିନ୍ନ ଭିନ୍ନ ଭୂମିକାରେ କାର୍ଯ୍ୟ କରିଥିଲେ । ଉଇପ୍ରୋ କମ୍ପାନୀ ସହିତ ସେ ସର୍ବାଧିକ ସମୟ କାମ କରିଥିଲେ । ସେ ସେହି କମ୍ପାନୀର ଅନୁସନ୍ଧାନ ଓ ବିକାଶ ବିଭାଗର ମୁଖ୍ୟ ଏବଂ ଉପାଧ୍ୟକ୍ଷ ଭାବରେ କାର୍ଯ୍ୟ କରିଥିଲେ । ଉଇପ୍ରୋ ପରେ ସେ ଲୁସେଣ୍ଟ ଟେକନୋଲୋଜି କମ୍ପାନୀରେ ଚାକିରି କରିଥିଲେ । ୧୯୯୯ ମସିହାରେ ସେ ମାଇଣ୍ଡଟ୍ରୀ କମ୍ପାନୀ ପ୍ରତିଷ୍ଠା କରିଥିଲେ । ଏଥିରେ ସୁବ୍ରତଙ୍କ ବ୍ୟତିତ ଅନ୍ୟ ୯ଜଣ ସଂସ୍ଥାପକ ମଧ୍ୟ ଥିଲେ । ବର୍ତ୍ତମାନ ମାଇଣ୍ଡଟ୍ରୀ ୫୦୦ ବିଲିଅନ ଡଲାର ବିଶିଷ୍ଟ ଏକ ବିଶ୍ୱସ୍ତରୀୟ ଆଇଟି କମ୍ପାନୀ ଓ ଏଥିରେ ୧୬୦୦୦ରୁ ଅଧିକ କର୍ମଚାରୀ କାମ କରନ୍ତି । ମାଇଣ୍ଡଟ୍ରି କମ୍ପାନୀ ଆରମ୍ଭରୁ ସୁବ୍ରତ ସେଠାରେ ସି.ଓ.ଓ ଭାବରେ କାମ କରୁଥିଲେ । କ୍ରମେ ୨୦୧୦ମସିହାରେ ସେ ଉପାଧ୍ୟକ୍ଷ ଓ ୨୦୧୨ ମସିହାରେ ସେ ଅଧ୍ୟକ୍ଷ ଭାବରେ କାର୍ଯ୍ୟ କରି ୨୦୧୬ମସିହାରେ ସେବାବନିବୃତ ହୋଇଥିଲେ । ସୁବ୍ରତ ହ୍ୱାଇଟ ସ୍ୱାନ ଫାଉଣ୍ଡେସନ ସହିତ ମଧ୍ୟ ଜଡ଼ିତ ରହିଛନ୍ତି । ଏହି ସଂସ୍ଥା ମାନସିକ ସ୍ୱାସ୍ଥ୍ୟ ସମସ୍ୟା ଉପରେ ଜାଗୃକତା ସୃଷ୍ଟିଦିଗରେ କାର୍ଯ୍ୟ କରିଥାଏ ।
ବିପ୍ଳବ ରାୟଚୌଧୁରୀ ଜଣେ ଚଳଚ୍ଚିତ୍ର ନିର୍ଦ୍ଦେଶକ ଥିଲେ । ଡାକ୍ତରୀ ପାଠ ଅଧାରୁ ଛାଡି, ସେ ନିଜ ପସନ୍ଦର ବେଉସା, ଚଳଚ୍ଚିତ୍ର ନିର୍ମାଣକୁ ଆବୋରୀ ନେଇଥିଲେ। ଅର୍ଦ୍ଧେନ୍ଦୁ ଚାଟାର୍ଜୀଙ୍କ ଅଧିନରେ ଜଣେ ସହ-ନିର୍ଦ୍ଦେଶକ ଭାବରେ ସେ, ନିଜ ଚଳଚ୍ଚିତ୍ର ଜୀବନ ଆରମ୍ଭ କରିଥିଲେ । ପ୍ରାୟ ୨୦ଟି ଚଳଚ୍ଚିତ୍ରରେ ସହ-ସମ୍ପାଦକ ଭାବରେ କାମ କରିବା ପରେ, ସେ ନିଜେ ମୁଖ୍ୟ ସମ୍ପାଦକ, ଲେଖକ ଓ ନିର୍ଦ୍ଦେଶକ ଭାବରେ କାମ କରିବା ଆରମ୍ଭ କରିଥିଲେ । ତାଙ୍କଦ୍ୱାରା ନିର୍ଦ୍ଦେଶିତ ପ୍ରଥମ ବଙ୍ଗଳା ଚଳଚ୍ଚିତ୍ର ବର୍ଣ ବିବର୍ଣ ୧୯୭୫ ମସିହାରେ ମୁକ୍ତିଲାଭ କରିଥିଲା । ତିନି ଦଶନ୍ଧି ବ୍ୟାପି ଚଳଚ୍ଚିତ୍ର ଜୀବନରେ ସେ ପ୍ରାୟ ୧୪-୧୫ଟି କ୍ଷୁଦ୍ର ଚଳଚ୍ଚିତ୍ର ବା ଡକୁମେଣ୍ଟାରୀ ଫିଲ୍ମ ଓ ପ୍ରାୟ ୧୦ଟି ବ୍ୟବସାୟିକ ଚଳଚ୍ଚିତ୍ର ନିର୍ମାଣ କରିଛନ୍ତି । ବିପ୍ଳବ ରାୟଚୌଧୁରୀ, ନିଜ ମାତୃଭାଷା ବଙ୍ଗଳା ଅପେକ୍ଷା ଓଡ଼ିଆରେ ଅଧିକ ଚଳଚ୍ଚିତ୍ର ନିର୍ମାଣ କରିଛନ୍ତି । ତାଙ୍କ ନିର୍ଦ୍ଦେଶନାରେ ନିର୍ମିତ ପ୍ରଥମ ଓଡ଼ିଆ ଚଳଚ୍ଚିତ୍ର ଚିଲିକା ତୀରେ ୧୯୭୮ ମସିହାରେ ମୁକ୍ତିଲାଭ କରିଥିଲା । ଚିଲିକାର ମତ୍ସଜୀବିମାନଙ୍କର ଜୀବନ ଓ ସଂଘର୍ଷକୁ ନେଇ ନିର୍ମିତ ଏହି ଚଳଚ୍ଚିତ୍ରଟି ସର୍ବଭାରତୀୟ ସ୍ତରରେ ଉଚ୍ଚ ପ୍ରଶଂସିତ ହୋଇଥିଲା ଓ ଜାତୀୟ ଚଳଚ୍ଚିତ୍ର ପୁରସ୍କାର ଅଧିନରେ ସ୍ୱର୍ଣକମଳ ପୁରସ୍କାର ହାସଲ କରିଥିଲା । ପରବର୍ତ୍ତୀ ସମୟରେ ତାଙ୍କର ଆଉ ଦୁଇଟି ଓଡ଼ିଆ ଚଳଚ୍ଚିତ୍ର, ଅରଣ୍ୟ ରୋଦନ ଓ ନିର୍ବାଚନ ମଧ୍ୟ ୧୯୯୪ ଓ ୧୯୯୫ ମସିହାରେ ସ୍ୱର୍ଣକମଳ ପୁରସ୍କାର ହାସଲ କରିଥିଲା । ବିପ୍ଳବ ରାୟଚୌଧୁରୀ, ସତ୍ୟଜିତ ରାୟ ଫିଲ୍ମ ଓ ଟେଲିଭିଜନ ଅନୁଷ୍ଠାନରେ ନିର୍ଦ୍ଦେଶନା ଓ ସମ୍ପାଦନା ବିଭାଗର ମୁଖ୍ୟ ରୂପେ କାର୍ଯ୍ୟନିର୍ବାହ କରିଛନ୍ତି । ୧୯୮୯ ମସିହାରେ ତାଙ୍କୁ ବିଜୁ ପଟ୍ଟନାୟକ ଫିଲ୍ମ୍ ଓ ଟେଲିଭିଜନ ଅନୁଷ୍ଠାନର ସଦସ୍ୟ ରୂପେ ମନୋନୀତ କରାଯାଇଥିଲା । କଳିଙ୍ଗ ଷ୍ଟୁଡିଓର ଡାଇରେକ୍ଟର ରୂପରେ ମଧ୍ୟ ସେ କାର୍ଯ୍ୟ କରିଥିଲେ । ଯୁକ୍ତରାଷ୍ଟ୍ର ଆମେରିକା ସରକାରଙ୍କଦ୍ୱାରା ନିମନ୍ତ୍ରିତ ହୋଇ, ସେ ସେଠାକାର ବିଭିନ୍ନ ଷ୍ଟୁଡିଓ, ବିଶ୍ୱବିଦ୍ୟାଳୟ ତଥା ଚଳଚ୍ଚିତ୍ର ନିର୍ମାଣ ସହ ସଂଶ୍ଳିଷ୍ଠ ଅନ୍ୟାନ୍ୟ ସଂସ୍ଥା ପରିଦର୍ଶନ କରିବାର ସୁଯୋଗ ପାଇଥିଲେ ।
ବୋଲ ବମ କହିଲେ ଶ୍ରାବଣ ମାସରେ ଜଳାଭିଷେକ କରିବା ପାଇଁ ଶିବ ମନ୍ଦିର ଉଦ୍ଦେଶ୍ୟରେ କରାଯାଉଥିବା ଧାର୍ମିକ ପଦଯାତ୍ରାକୁ ବୁଝାଯାଏ । ଓଡ଼ିଶାର ବିଭିନ୍ନ ଶୈବକ୍ଷେତ୍ରରେ ଏହି ଉତ୍ସବ ପାଳନ କରାଯାଇଥାଏ । ଆଷାଢ଼ ପୂର୍ଣ୍ଣିମାଠାରୁ ଆରମ୍ଭ କରି ଶ୍ରାବଣ ପୂର୍ଣ୍ଣିମା ପର୍ଯ୍ୟନ୍ତ ସମସ୍ତ ସୋମବାରରେ ବିଭିନ୍ନ ଶିବ ମନ୍ଦିରରେ ଭକ୍ତମାନେ ଶିବଙ୍କ ମସ୍ତକରେ ପାଣି ଢାଳନ୍ତି । ବୋଲ ବମ ଯାତ୍ରାରେ ଭାଗନେଉଥିବା ଭକ୍ତମାନଙ୍କୁ  'କାଉଡ଼ିଆ'  କହାଯାଏ । ଭକ୍ତମାନେ ଗେରୁଆ ବସ୍ତ୍ର ପରିଧାନ କରି କାନ୍ଧରେ କଳସୀ ଭାର ଧରି ଚାଲି ଚାଲି ସଂପୂର୍ଣ୍ଣ ପଥ ଅତିକ୍ରମ କରିଥାନ୍ତି । ବହୁ ଭକ୍ତ କଟକରୁ ମହାନଦୀର ଗଡ଼ଗଡ଼ିଆ ଘାଟରୁ ପାଣି ଆଣି ଭୁବନେଶ୍ୱରର ଲିଙ୍ଗରାଜ ମନ୍ଦିରରେ ଢାଳନ୍ତି । ଏହା ବ୍ୟତିତ ଓଡ଼ିଶାର ଅନ୍ୟାନ ସ୍ଥାନ ଯଥା, ପୁରୀର ଲୋକନାଥ ମନ୍ଦିରରେ, ଆଖଣ୍ଡଳମଣି ମନ୍ଦିରରେ, ଢେଙ୍କାନାଳର କପିଳାସ ଶିବ ମନ୍ଦିର ଆଦିରେ ମଧ୍ୟ ଭକ୍ତମାନେ ପାଣି ଢାଳନ୍ତି । ଏହି ଧାର୍ମିକ ଯାତ୍ରାରେ ଆଜିକାଲି ମହିଳାମାନେ ମଧ୍ୟ ବହୁ ସଂଖ୍ୟାରେ ଭାଗ ନେଲେଣି । ଯାତ୍ରା ସମୟରେ  'କାଉଡ଼ିଆ' ମାନଙ୍କର ସେବା ଶୁଶ୍ରୂଷା ତଥା ଯାତ୍ରା କଷ୍ଟ ଲାଘବ କରିବା ପାଇଁ ବିଭିନ୍ନ ସ୍ୱେଚ୍ଛାସେବୀ ଅନୁଷ୍ଠାନ ତଥା ସାଧାରଣ ଜନତା ରାସ୍ତାକଡ଼ରେ ବିଶ୍ରାମ ଓ ଜଳଯୋଗର ବ୍ୟବସ୍ଥା କରିଥାନ୍ତି । ପୌରାଣିକ ମତ ଦେବତା ଓ ଅସୁରମାନଙ୍କଦ୍ୱାରା କରାଯାଇଥିବା ସମୁଦ୍ରମନ୍ଥନ ଯୋଗୁଁ , ଶ୍ରାବଣ ମାସ ଅମାବାସ୍ୟା ଦିନ ସମୁଦ୍ରରୁ ଅମୃତ ଓ ବିଷ ପ୍ରାପ୍ତ ହୋଇଥିଲା । ଦେବତାମାନଙ୍କ ଅନୁରୋଧକ୍ରମେ, ମହାଦେବ ସେହି ବିଷପାନ କରିଥିଲେ । ସେହି ବିଷର ଉତ୍କଟ ଜ୍ୱାଳାରେ ତାଙ୍କ କଣ୍ଠ ନୀଳବର୍ଣ୍ଣ ହୋଇଯାଇଥିଲା । ବିଷପାନ ଯନ୍ତ୍ରଣାକୁ ଲାଘବ କରିବା ପାଇଁ, ଦେବତାଗଣ, ମହାଦେବଙ୍କ ମସ୍ତକରେ ସୁବାସିତ ଜଳ ଢାଲିଥିଲେ । ଏହାକୁ ମନେପକାଇବା ପାଇଁ, ପ୍ରତିବର୍ଷ ଶ୍ରାବଣ ମାସରେ ନୀଳକଣ୍ଠଙ୍କ ଜଳଲାଗି ଉତ୍ସବ ପାଳନ କରାଯାଏ ।
ଆଭିପ୍ସ   ;ମାନେ  "ପକ୍ଷୀ ପାଦ"  ହେଉଛି ବିଲୁପ୍ତ ଆର୍କୋସୁରିଆନ୍‌ମାନଙ୍କର ଏକ ଜାତି   । ଏହାର ଏକମାତ୍ର ପ୍ରଜାତି ହେଲା , ଯାହାକି ମଧ୍ୟ ଟ୍ରାଇଆସିକ୍ ଯୁଗରେ ବାସ କରୁଥିଲା । ବର୍ତ୍ତମାନ ସୁଦ୍ଧା ମିଳିଥିବା ଏକମାତ୍ର ହେଉଛି ଏକ ପାଦର କିଛିକାଂଶ  (ମେଟାଟାର୍ସାଲ୍ ), ଏବଂ ଏହା ଜର୍ମାନୀର ବେଡ୍‌ହେମ୍, ଥୁରିଞ୍ଜିଆଠାରେ ଥିବା ର ଏକ ଗଦାରୁ ମିଳିଥିଲା   ବାଲିପଥରର ଗୋଟିଏ ରୂପ  । ଆଭିପ୍ସର ନାମକରଣ ୧୯୩୨ ମସିହାରେ ଫେଡ୍ରିକ୍ ଭୋନ୍ ହ୍ୟୁନ୍   କରିଥିଲେ । ଯଦିଓ ପ୍ରଥମେ ଏହାକୁ ଏକ ବା ଏକ ଭାବେ ବିଭକ୍ତ କରାଯାଇଥିଲା, ଏକ ନୂଆ ଅଧ୍ୟୟନ ଅନୁସାରେ ମିଳିଥିବା ରୁ ଏହାକୁ ଅପେକ୍ଷା ଅଧିକ କିଛି ସ୍ପଷ୍ଟ ଭାବେ କହିବା ଯଥେଷ୍ଟ ନୁହେଁ । ଓ , ୨୦୦୦ ମସିହାରେ ଏହାକୁ ଏକ  (ସଠିକ ବିଭକ୍ତିକରଣ ହୋଇନାହିଁ) ଭାବେ ଦର୍ଶାଇଛନ୍ତି  ।
ବଳଦେବ ସିଂ  (ବଳଦେବ ସିଂ ସଦକନାମା) ପଞ୍ଜାବୀ ଭାଷାର ଜଣେ ଭାରତୀୟ ଔପନାସିକ ତଥା କାହାଣୀ ଲେଖକ ଥିଲେ  । ସେ ୨୦୧୧ ମସିହାରେ ଉପନ୍ୟାସ ଧାହୱାନ୍ ଦିଲ୍ଲୀ ଦେ କିଙ୍ଗ୍ରେ   ପାଇଁ ସାହିତ୍ୟ ଏକାଡେମୀ ପୁରସ୍କାର ପାଇଥିଲେ  ୨୦୧୨ ମସିହା ସୁଦ୍ଧା ସେ ୫୫ଟି ଉପନ୍ୟାସ , ବିଭିନ୍ନ କ୍ଷୁଦ୍ରଗଳ୍ପ ଏବଂ ନାଟକ ଲେଖି ସାରିଛନ୍ତି । ପ୍ରାରମ୍ଭ ଜୀବନ ବଳଦେବ ସିଂ ମୋଗା ଜିଲ୍ଲାର ଚାନ୍ଦ ନୱାନ ଗ୍ରାମରେ ଜନ୍ମଗ୍ରହଣ କରିଥିଲେ । ସେ ମୁକ୍ତସର ଅଞ୍ଚଳରେ ଶିକ୍ଷକ ଭାବରେ ନିଜର କ୍ୟାରିଅର୍ ଆରମ୍ଭ କରିଥିଲେ ଏବଂ ହିମାଚଳ ପ୍ରଦେଶରେ ମଧ୍ୟ ଶିକ୍ଷକ ଭାବରେ କିଛି ସମୟ ଅତିବାହିତ କରିଥିଲେ । ପରେ ସେ କଲିକତା ଯାଇ ଟ୍ରକ୍ କ୍ଲିନର୍, ଟ୍ୟାକ୍ସି ଡ୍ରାଇଭର ଏବଂ ଟ୍ରକ୍ ଅପରେଟର ଭାବରେ କାର୍ଯ୍ୟ କରିଥିଲେ । ବୃତ୍ତି ସିଂ ନିଜର ଉପନ୍ୟାସ ସାଦକନାମା ଏବଂ ଲାଲ ବତ୍ତି ପାଇଁ ଜଣାଶୁଣା । ତାଙ୍କର ଉପନ୍ୟାସ ସାଦକନାମା, ପଞ୍ଜାବର ଟ୍ରକ୍ ଡ୍ରାଇଭରମାନଙ୍କର ଏକ ବର୍ଣ୍ଣନାତ୍ମକ କାହାଣୀ ଥିଲା । ଏହା ଅମୃତା ପ୍ରୀତମଙ୍କ ପତ୍ରିକା ନାଗମାନୀରେ ଏକ ସ୍ତମ୍ଭ ଭାବରେ ଆରମ୍ଭ ହୋଇଥିଲା ଏବଂ ପରେ ଏହା ତିନୋଟି ଗ୍ରନ୍ଥଖଣ୍ଡ ବିଶିଷ୍ଟ ଉପନ୍ୟାସ ଭାବରେ ପ୍ରକାଶିତ ହୋଇଥିଲା । ଏହି ଉପନ୍ୟାସର କାହାଣୀଗୁଡ଼ିକ ସିଂଙ୍କ ପ୍ରକୃତ ଅନୁଭୂତି ଉପରେ ଆଧାରିତ ଥିଲା । ସେ ନିଜେ ଶିକ୍ଷକ ଭାବରେ କାର୍ଯ୍ୟ କରୁଥିବାବେଳେ, ୧୦ ବର୍ଷ ଧରି ଟ୍ରକ୍ ଡ୍ରାଇଭର ମଧ୍ୟ ଥିଲେ । ଏହି ପୁସ୍ତକ ପଞ୍ଜାବୀ ସାହିତ୍ୟରେ ବେଶ୍ ଲୋକପ୍ରିୟ ହୋଇଥିଲା ଏବଂ  "ସାଦକନାମା"  ତାଙ୍କ ପ୍ରଶଂସକ ମାନଙ୍କ ପାଇଁ ତାଙ୍କ ନାମର ଏକ ଅଂଶ ହୋଇଗଲା  ତାଙ୍କର ଉପନ୍ୟାସ  "ଧୱନ ଦିଲ୍ଲୀ ଦେ କିଙ୍ଗ୍ରେ"  କିମ୍ବଦନ୍ତୀ ବିଦ୍ରୋହୀ ଦୁଲ୍ଲା ଭଟ୍ଟୀଙ୍କ ବିଷୟରେ ଥିଲା । ଏହି ଉପନ୍ୟାସ ପାଇଁ ସେ ୨୦୧୧ ମସିହାରେ ପଞ୍ଜାବୀ ପାଇଁ ସାହିତ୍ୟ ଏକାଡେମୀ ପୁରସ୍କାର ଜିତିଥିଲେ । ସେ ଦିଲ୍ଲୀର  "ମେକର୍ସ ଅଫ୍ ଇଣ୍ଡିଆନ୍ ସାହିତ୍ୟ"  ସିରିଜ୍ ପାଇଁ ସାହିତ୍ୟ ଏକାଡେମୀ ପାଇଁ ଜଣାଶୁଣା ପଞ୍ଜାବୀ ଲେଖକ ଜିଆନି ଗୁରୁଦିତ ସିଂ  (୧୯୨୩-୨୦୦୭)ଙ୍କ ଉପରେ ଏକ ମୋନୋଗ୍ରାମ୍ ପ୍ରକାଶ କରିଥିଲେ  ।
ପାଲାମପୁର ଏକ ଭାରତୀୟ ପୌରପାଳିକା ଅଟେ । ଏହା ହିମାଚଳ ପ୍ରଦେଶର କଙ୍ଗ୍ର ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ପାଲାମପୁର ୩୨.୧୧୪୫ ଉତ୍ତର ଅକ୍ଷାଂଶ ଓ ୭୬.୫୫୬୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୫୨୯୮ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାଲାମପୁର ସହରର ମୋଟ ଜନସଂଖ୍ୟା ୪୦୦୬ ଅଟେ । ସେଥି ମଧ୍ୟରୁ ୫୩.୫୯% ଜଣ ପରୁଷ ହୋଇଥିବା ବେଳେ ୪୬.୪୧% ଜଣ ନାରୀ ଅଟନ୍ତି । ପାଲାମପୁରର ସାକ୍ଷରତା ହାର ୭୧.୦୪% ଅଟେ । ଏହା ଜାତୀୟ ହାରଠାରୁ -୬.୨୦% ପ୍ରତିଶତ କମ ଅଟେ । ସେଥିରୁ ୩୮.୮୯% ପ୍ରତିଶତ ପୁରୁଷ ଓ ୩୨.୧୫% ନାରୀ ଅଟନ୍ତି । ୮.୩୧% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ପାଲାମପୁରର ସରକାରୀ ଭାଷା ଅଟେ ।
ସାପଘରା, ଓଡ଼ିଶାର ଅନୁଗୋଳ ଜିଲ୍ଲାର ଆଠମଲ୍ଲିକ ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଆଠମଲ୍ଲିକ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଅନୁଗୋଳଠାରୁ ୫୨ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଗ୍ରେଗୋରୀ ପାଞ୍ଜି ଅନୁସାରେ ୨୧ ଫେବୃଆରୀ ବର୍ଷର ୫୨ତମ ଦିବସ ଅଟେ । ବର୍ଷ ଶେଷ ହେବା ପାଇଁ ଆଉ ୩୧୩ ଦିନ ବାକି ଅଛି  ଅଧିବର୍ଷ ଗୁଡ଼ିକରେ ୩୧୪ ଦିନ   ।
ବଡ଼ପୋଡ଼ାଗୁଡ଼ା, ଓଡ଼ିଶାର କଳାହାଣ୍ଡି ଜିଲ୍ଲାର କୋକସରା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି କଳାହାଣ୍ଡି ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ । ଗମନାଗମନ ଏହା ଜିଲ୍ଲାର ସଦର ମହକୁମା ଭବାନିପାଟଣାଠାରୁ ୭୩ କି.ମି. ଦୂରରେ ଅବସ୍ଥିତ । ଶିକ୍ଷା ଏହାର ଅନତି ଦୂରରେ ଗୋଟିଏ ପ୍ରାଥମିକ ବିଦ୍ୟାଳୟ ଓ ଗୋଟିଏ ଉଚ୍ଚ ପ୍ରାଥମିକ ବିଦ୍ୟାଳୟ ଅଛି। ସଂସ୍କୃତି ଏହି ଗାଆଁଠାରୁ ଅଳ୍ପ ଦୂରରେ ଶିବ ମନ୍ଦିର ଅଛି । ଏଠାରେ ପ୍ରତିବର୍ଷ ମହା ଶିବରାତ୍ରି ଅନୁଷ୍ଠିତ ହୋଇଥାଏ ।
ଟେଟ୍ରାସାଇକ୍ଲିନ  (ଇଂରାଜୀ ଭାଷାରେ ), ବିକ୍ରୟ ନାମ ସୁମାଇସିନ/   ଏକ ଆଣ୍ଟିବାୟୋଟିକ   ଯାହା ଅନେକ ସଂକ୍ରମଣମାନଙ୍କ   ଚିକିତ୍ସାରେ ବ୍ୟବ‌ହାର କରାଯାଏ । ମୁଖବ୍ରଣ, କଲେରା, ପ୍ଲେଗ  , ବ୍ରୁସେଲୋସିସ  , ମ୍ୟାଲେରିଆ ଓ ସିଫିଲିସ୍ ଆଦି ରୋଗମାନଙ୍କରେ ଏହା ଦିଆଯାଏ । ଏହା ପାଟିରେ ଦିଆଯାଏ । ଟେଟ୍ରାସାଇକ୍ଲିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ତରଳ ଝାଡ଼ା, ରାସ, ଅରୁଚି ଆଦି ଲକ୍ଷଣମାନ ଦେଖାଯାଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ୮ ବର୍ଷ ବୟସ୍କ ପିଲାଙ୍କୁ ଏହା ଦେଉଥିଲେ ସଠିକ୍ ଦାନ୍ତ ବୃଦ୍ଧି ହୁଏ ନାହିଁ, ବୃକ୍‌କ ସମସ୍ୟା   ଓ ସ‌ହଜରେ ସନବର୍ଣ୍ଣ   ହୋଇପାରେ । ଗର୍ଭାବସ୍ଥାରେ ଏହି ଔଷଧ ଶିଶୁପ୍ରତି ହାନୀକାରକ ହୋଇପାରେ । ଏହା ଟେଟ୍ରାସାଇକ୍ଲିନସ   ଶ୍ରେଣୀର ଏକ ଔଷଧ । ଜୀବାଣୁର ପ୍ରୋଟିନ ତିଆରି ଶକ୍ତିକୁ ଏହି ଔଷଧ ଅବରୋଧ କରିଦିଏ । ସନ ୧୯୫୩ରେ ଟେଟ୍ରାସାଇକ୍ଲିନ ପେଟେଣ୍ଟ ହେବାପରେ ସନ ୧୯୭୮ରେ ବ୍ୟବସାୟିକ ବ୍ୟବ‌ହାର ଆରମ୍ଭ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ   ମିଳେ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ କୋର୍ଷର କ୍ରୟ ମୂଲ୍ୟ ୦.୩୫ରୁ ୧.୭୮ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ କୋର୍ଷର ମୂଲ୍ୟ ୨୫ ଆମେରିକୀୟ ଡଲାର । ସ୍ଟ୍ରେପ୍ଟୋମାଇସେସ   ନାମକ ଏକ ଜୀବାଣୁରୁ ଟେଟ୍ରାସାଇକ୍ଲିନ ପ୍ରଥମେ ପ୍ରସ୍ତୁତ କରାଯାଉଥିଲା ।
ପୁନମ ମିଶ୍ର  (ଜନ୍ମ: ୩୦ ଜୁନ ୧୯୯୩) ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ  । ସେ ଓଡ଼ିଆ କଥାଚିତ୍ର ବାଇଶି ପାହାଚେ ଖେଳିବ ମୀନ ଜରିଆରେ ଓଡ଼ିଆ କଥାଚିତ୍ର ଜଗତରେ ପ୍ରବେଶ କରିଥିଲେ । ଏହାପରେ ସେ ଲଭ୍ ମାଷ୍ଟର, ରକ୍‌ଷ୍ଟାର୍ ଆଦି ଓଡ଼ିଆ କଥାଚିତ୍ରରେ ଅଭିନୟ କରିଥିଲେ । ପ୍ରାରମ୍ଭିକ ଜୀବନ ଅଭିନୟ ଜୀବନ ପୁନମ ମିଶ୍ର ୨୦୧୧ ମସିହାରେ ଓଡ଼ିଆ କଥାଚିତ୍ର ବାଇଶି ପାହାଚେ ଖେଳିବ ମୀନ ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସଞ୍ଜୟ ନାୟକ । ଏହାପରେ ସେ ବାବୁଶାନ୍‌ଙ୍କ ସ‌ହ ଲଭ୍ ମାଷ୍ଟର, ବୁଲୁଙ୍କ ସ‌ହ ରକ୍‌ଷ୍ଟାର୍ ଆଦି ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୮ରେ ମନୋରଞ୍ଜନ ପାଲ୍‌ଙ୍କ ନିର୍ଦ୍ଦେଶିତ କଥାଚିତ୍ର ଫେସ୍‌ବୁକ୍‌ ମୁକ୍ତିଲାଭ କରିବାର ଅଛି । ଏହି କଥାଚିତ୍ରରେ ପୁନମ ପୁଣିଥରେ ବୁଲୁଙ୍କ ସ‌ହ ଅଭିନୟ କରୁଛନ୍ତି । ସେ ଦୂରଦର୍ଶନରେ ତଅପୋଇ ଧାରାବାହିକରେ ତଅପୋଇ ଭୂମିକାରେ ଅଭିନୟ କରିଥିଲେ ।
ଗୁସ୍ତଭ୍ କିର୍ଚଫ୍‌  ( : ) ଜଣେ ଜର୍ମାନ ପଦାର୍ଥ ବିଜ୍ଞାନୀ  । ସେ କିର୍ଚଫ୍‌ଙ୍କ ନିୟମ ପାଇଁ ଜଣାଶୁଣା ।
ଟକ୍କିକ ଏପିଡର୍ମାଲ ନେକ୍ରୋଲାଇସିସ  (ଇଂରାଜୀ ଭାଷାରେ ବା ଟିଇଏନ/ ) ରୋଗରେ ସାଂଘାତିକ ଚର୍ମ ପ୍ରତିକ୍ରିୟା   ଦେଖାଯାଏ  । ସ୍ଟିଭେନ୍ସ ଜନସନ ସିଣ୍ଡ୍ରୋମ  (ଏସଜେଏସ) ସ‌ହିତ ଏହା ଏକ ବିସ୍ତୃତ ଶ୍ରେଣୀ ସୃଷ୍ଟି କରିଛି ଯେଉଁଥିରେ ଟିଇଏନ ସର୍ବାଧିକ ସାଂଘାତିକ ହୁଏ  । ଆରମ୍ଭରୁ ଫ୍ଲୁ ଭଳି ଲକ୍ଷଣ  ଦେଖାଯାଏ । କିଛି ଦିନ ଅନ୍ତରରେ ଚର୍ମରେ ଫୋଟକା ହୁଏ ଓ ଚୋପା ହୋଇ ଛାଡ଼ିଯାଏ । ପାଟିରେ ଥିବା ମ୍ୟୁକସ ଝିଲ୍ଲି   ଭଳି ଝିଲ୍ଲି ପ୍ରଭାବିତ ହୁଏ । କେଶ୍ ଜଟିଳ ହେଲେ ନିର୍ଜଳନ  , ସେପ୍ସିସ, ନିମୋନିଆ, ମଲ୍ଟିପ୍ଲ ଅର୍ଗାନ ଫେଲିୟୋର   ରୋଗ ହୋଇପାରେ । ଏହି ରୋଗର ଅତି ସାଧାରଣ କାରଣମାନଙ୍କ ମଧ୍ୟରେ ଲାମୋଟ୍ରିଜିନ  , କାର୍ବାମାଜେପିନ  , ଆଲୋପ୍ୟୁରିନଲ  , ସଲଫୋନାମାଇଡ ଆଣ୍ଟିବାୟୋଟିକ   ଓ ନେଭିରାପିନ   ଔଷଧମାନ ମୂଖ୍ୟ ସ୍ଥାନ ଅଧିକାର କରିଛନ୍ତି । ସଂକ୍ରମଣ ମଧ୍ୟରେ ମାଇକୋପ୍ଲାଜମା ନିମୋନି  , ସାଇଟୋମେଗାଲୋଭାଇରସ   ନାମ ଉଲ୍ଲେଖ‌ଯୋଗ୍ୟ ରହିବା ସ‌ହିତ କେତେକ କାରଣ ଅଜ୍ଞାତ ଅଛି । ସଙ୍କଟ କାରକମାନଙ୍କ ନାମ ଏଚଆଇଭି/ଏଡସ, ସିସ୍ଟମିକ ଲୁପସ୍ ଏରିଦେମାଟୋସସ୍ । ପ୍ରାୟ ୧୦%ରୁ କମ୍ ଚର୍ମ ପ୍ରଭାବିତ ହୋଇଥିଲେ ଏହି ରୋଗ ସନ୍ଦେହ କରାଯାଏ ଓ ଚର୍ମ ବାୟୋପ୍ସି   କରି ରୋଗ ନିର୍ଣ୍ଣୟ କରାଯାଏ । ପ୍ରାୟ ୧୦%ରୁ କମ୍ଅ ପ୍ରଭାବିତ ହୋଇଥିଲେ ଏହାକୁ ଏସଜେଏସ ନାମ ଦିଆଯାଏ ଓ ୧୦ରୁ ୩୦% ଭିତରେ ଥିଲେ ଇଣ୍ଟରମିଡିଏଟ କୁହାଯାଏ । ଏରିଥେମା ମଲ୍ଟିଫର୍ମ  ( ବା ଇଏମ/ ) ଏକ ସ୍ୱତନ୍ତ୍ର ରୋଗ  । ଏହି ରୋଗୀଙ୍କୁ ଡାକ୍ତରଖାନାର ବର୍ଣ୍ଣ ୟୁନିଟ   ବା ଆଇସିସିରେ   ଚିକିତ୍ସା କରାଯାଏ । ଏହାର କାରଣମାନଙ୍କୁ ଅବରୋଧ କରିବାକୁ ଚେଷ୍ଟା କରାଯାଏ ଓ ଯନ୍ତ୍ରଣାନାଶକାରୀ ଔଷଧ   ଓ ଆଣ୍ଟିହିସ୍ଟାମିନ   ଦିଆଯାଏ । ଆଣ୍ଟିବାୟୋଟିକ  , କର୍ଟିକୋସ୍ଟିରଏଡ  , ଇଣ୍ଟ୍ରାଭେନସ ଇମ୍ମ୍ୟୁନୋଗ୍ଲୋବ୍ୟୁଲିନ   ଆଦି ମଧ୍ୟ ଦିଆଯାଏ । ଚିକିତ୍ସା କଲେ ମଧ୍ୟ ରୋଗର ଗତିପଥ ବଦଳେନାହିଁ । ଏସଜେଏସ ସ‌ହିତ ଏହି ରୋଗ ପ୍ରାୟ ଏକ ବର୍ଷରେ ଏକ ନିୟୁତ ଲୋକଙ୍କ ମଧ୍ୟରୁ ୧-୨ ଲୋକଙ୍କୁ ଆକ୍ରମଣ କରେ । ଏହି ରୋଗ ପୁରୁଷଙ୍କ ଅପେକ୍ଷା ମହିଳାଙ୍କୁ ଅଧିକ ଆକ୍ରମଣ କରେ । ଏହି ରୋଗ ୪୦ ବର୍ଷ ବୟସ ପରେ ହୁଏ । ଚର୍ମ ସାଧାରଣତଃ ୨/୩ ସପ୍ତାହ ମଧ୍ୟରେ ପୁନଃ ସୃଷ୍ଟି ହୁଏ; ସମ୍ପୁର୍ଣ୍ଣ ଭଲ ହେବାକୁ ମାସ ମାସ ବିତିଯାଏ, ଅଧିକାଂଶ ରୋଗୀଙ୍କର କ୍ରନିକ ସମସ୍ୟା ଲାଗିରହେ ।
କିଛି କହିବାର ଅଛି ୨୦୨୨ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୀତାରାମ ଅଗ୍ରୱାଲ ଓ ନମିତା ଅଗ୍ରୱାଲ । ଅନ୍ତର୍ଯ୍ୟାମି ସରଘରିଆ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ତାପସ ସରଘରିଆ । ସଙ୍ଗୀତକାର ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର ଓ ରିୟା ଦେ । ହରିହର ମହାପାତ୍ର, ପ୍ରଦ୍ୟୁମ୍ନ ଲେଙ୍କା, ପ୍ରିୟଙ୍କା ମହାପାତ୍ର ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ଅଗଷ୍ଟ ମାସ ୧୫ ତାରିଖରେ ସିଦ୍ଧାର୍ଥ ଟିଭିରେ ମୁକ୍ତିଲାଭ କରିଥିଲା । ଅଭିନୟ ସିଦ୍ଧାନ୍ତ ମହାପାତ୍ର ରିୟା ଦେ ହରିହର ମହାପାତ୍ର ପ୍ରଦ୍ୟୁମ୍ନ ଲେଙ୍କା ପ୍ରିୟଙ୍କା ମହାପାତ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଗୀତିକାର ସୁବ୍ରତ ସ୍ୱାଇଁ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ନିବେଦିତା, ଗୌରବ ଆନନ୍ଦ, ଅସୀମା ପଣ୍ଡା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଭଗବନ୍ତୀ ନବାନୀ  (୧ ଫେବୃଆରୀ ୧୯୪୦- ୨୨ ଅକ୍ଟୋବର ୧୯୮୬) ଜଣେ ଭାରତୀୟ ଗାୟକ ଏବଂ ଅଭିନେତ୍ରୀ ଯିଏକି ସିନ୍ଧି ଭାଷା ସଙ୍ଗୀତ ଏବଂ ଚଳଚ୍ଚିତ୍ରରେ କାମ ପାଇଁ ଜଣାଶୁଣା  । ସେ ଜଣେ ଲୋକ ତଥା ପ୍ଲେ ବ୍ୟାକ ଗାୟକ ଥିଲେ । ତାଙ୍କର ସୁମଧୁର ସ୍ୱର ହେତୁ ସେ  "ସିନ୍ଧି କୋଏଲ"  ଭାବରେ ଜଣାଶୁଣା । ତାଙ୍କ ବିବାହ ଗୀତ, ଯାହାର ନାମ  "ଲାଡା"  ଭାରତ ଏବଂ ପାକିସ୍ଥାନରେ ଲୋକପ୍ରିୟ । ସେ ସିନ୍ଧୁ ଜୟ କିନାରାଇ ଚଳଚ୍ଚିତ୍ରରେ ହିରୋଇନ୍ ଭାବରେ ଅଭିନୟ କରିଥିଲେ ଏବଂ ଆଠଟି ଚଳଚ୍ଚିତ୍ରରେ ପ୍ଲେ ବ୍ୟାକ ଗାୟକ ଭାବରେ ଅଭିନୟ କରିଥିଲେ । ଜୀବନୀ ଭଗବନ୍ତୀ ୧ ଫେବୃଆରୀ ୧୯୪୦ରେ ବ୍ରିଟିଶ ଭାରତର ସିନ୍ଧର କରାଚିରେ ଜନ୍ମଗ୍ରହଣ କରିଥିଲେ  ବର୍ତ୍ତମାନ ପାକିସ୍ଥାନରେ  । ତାଙ୍କ ପିତାମାତା ସିନ୍ଧର ଏକ ଐତିହାସିକ ସହର ନାସେରପୁରର ଥିଲେ । ତାଙ୍କ ପିତାଙ୍କ ନାମ ଜାସୁ ମାଲ ନବାନୀ ଏବଂ ମାତାଙ୍କ ନାମ ବିଷ୍ଣୁ ବାଇ ଥିଲା । ତାଙ୍କର ତିନି ଭାଇ ଏବଂ ଦୁଇ ଭଉଣୀ ଥିଲେ । ଯେତେବେଳେ ପାକିସ୍ତାନ ସୃଷ୍ଟି ହୋଇଥିଲା ସେତେବେଳେ ତାଙ୍କୁ ମାତ୍ର ସାତ ବର୍ଷ ହୋଇଥିଲା ଏବଂ ତାଙ୍କୁ ପିତାମାତାଙ୍କ ସହ ବମ୍ବେ, ଭାରତ  (ବର୍ତ୍ତମାନ ମୁମ୍ବାଇ)କୁ ସ୍ଥାନାନ୍ତର କରିବାକୁ ପଡିଲା  । ସ୍ଥାନାନ୍ତରଣ ସମୟରେ ସେ ଭାରତୀୟ ବାଳିକା ପ୍ରାଥମିକ ବିଦ୍ୟାଳୟ କରାଚିରେ ପଢୁ ଥିଲେ । ମୁମ୍ବାଇରେ ସେ କମଳା ବାଳିକା ଉଚ୍ଚ ବିଦ୍ୟାଳୟରେ ଏବଂ ପରେ ସିନ୍ଧି ପାଇଁ ଉଚ୍ଚ ବିଦ୍ୟାଳୟରେ ଅଧ୍ୟୟନ କରିଥିଲେ । ସେ ୧୯୫୭ରେ ମାଟ୍ରିକ୍ ପରୀକ୍ଷା ଦେଇଥିଲେ । ସେ ଦେବଗର ସଂଗୀତ ବିଦ୍ୟାଳୟର ଅରୁଣ ସଂଗୀତ ବିଦ୍ୟାରେ ଆନୁଷ୍ଠାନିକ ସଂଗୀତ ଶିକ୍ଷା ଗ୍ରହଣ କରିଥିଲେ । ଏହା ପରେ ସେ ପିପୁଲ୍ସ ଥିଏଟର ଆସୋସିଏସନରେ ଯୋଗ ଦେଇଥିଲେ ଯେଉଁଠାରେ କାନୁ ଘୋଷ ଏବଂ କାନୁ ରାୟଙ୍କ ନେତୃତ୍ୱରେ ତାଙ୍କର ସଂଗୀତ ପ୍ରତିଭା ବୃଦ୍ଧି ପାଇଥିଲା । ସେ ଭଜନ, ଦୋହିରସ୍, କଲାମସ୍, ଓରାନ୍ସ, ଲୋରୀ, ଲଦାସ୍, ସାହିୟନ୍ ଏବଂ ସାହ୍ରାସ ଇତ୍ୟାଦି ସିନ୍ଧି ଲୋକ ସଂଗୀତର ଏକ ପ୍ରଦର୍ଶକ ଭାବରେ ସ୍ୱୀକୃତ ହୋଇଥିଲେ । ସେ ହିନ୍ଦୀ ଚଳଚ୍ଚିତ୍ର ଇଣ୍ଡଷ୍ଟ୍ରି ପାଇଁ ଗୀତ ଗାଇବା ସହିତ ମହେନ୍ଦ୍ର କପୁର, ସି.ଏଚ. ଆତ୍ମା ଏବଂ ତାଙ୍କ ସମୟର ଅନ୍ୟ ଷ୍ଟଲୱାର୍ଟ ସହିତ ଯୁଗଳ ଗୀତ ଗାଇଥିଲେ । ସେ ୧୯୬୦ ଏବଂ ୧୯୭୦ ଦଶକର ସିନ୍ଧି ଚଳଚ୍ଚିତ୍ରର ସବୁଠାରୁ ଲୋକପ୍ରିୟ ପ୍ଲେ ବ୍ୟାକ ଗାୟକମାନଙ୍କ ମଧ୍ୟରୁ ଜଣେ ଥିଲେ । ସେହି ଚଳଚ୍ଚିତ୍ରଗୁଡ଼ିକରେ ଜୁଲେଲାଲ, ଲାଡଲି, ସିନ୍ଧୁଆ ଜେ କିନାରେ, ଶାଲ ଧିର ନା ଜମାନ, ହୋଜାମାଲୋ, କାନୱାର ରାମ, ହାଲୁ ତା ଭାଜି ହାଲୁନ, ଏବଂ ପାର୍ଡେସି ପ୍ରୀତମ ଅନ୍ତର୍ଭୁକ୍ତ ଥିଲେ । ଭଗବତୀ ମଧ୍ୟ ବହୁମୁଖୀ ଅଭିନେତ୍ରୀ ଥିଲେ । ସେ ବିଶିଷ୍ଟ ସିନ୍ଧି ଭାଷା ଲେଖକ ଗୋବିନ୍ଦ ମାଲହିଙ୍କଦ୍ୱାରା ପ୍ରତିଷ୍ଠିତ କାଲାକର ମାଣ୍ଡେଲର ଏକ ଅଂଶ ଥିଲେ । ସେ ଭାରତ ତଥା ବିଦେଶରେ 3000ରୁ ଅଧିକ ମଞ୍ଚ ପ୍ରଦର୍ଶନ କରିଥିଲେ । ତାଙ୍କର ସବୁଠାରୁ ଲୋକପ୍ରିୟ ନାଟକ ହେଲା ମେହମାନ, ଗୁସ୍ତାଖୀ ମାଫ୍, ଟୁହିଞ୍ଜୋ ତେଣୁ ମୁହିଞ୍ଜୋ ଏବଂ ଦେଶ ଜୀ ଲାଲକର । ସେ ପ୍ରସିଦ୍ଧ 1968 ସିନ୍ଧି ଚଳଚ୍ଚିତ୍ର ସିନ୍ଧୁ ଜେ କିନାରେ  (ହିନ୍ଦୁ ନଦୀ କୂଳରେ) ହିରୋଇନ୍ ଥିଲେ  । ମୃତ୍ୟୁ ସେ ୨୨ ଅକ୍ଟୋବର ୧୯୮୬ରେ ଦେହାନ୍ତ କରିଥିଲେ । ତାଙ୍କ ସ୍ମୃତିରେ  "ଭଗବନ୍ତୀ ନବାନୀ ଚାରିଟେବୁଲ୍ ଟ୍ରଷ୍ଟ"  ୩ ଅକ୍ଟୋବର ୧୯୮୭ରେ ଗଠିତ ହୋଇଥିଲା ।
ଆପ୍ରେମିଲାଷ୍ଟ, ଅନ୍ୟମାନଙ୍କ ମଧ୍ୟରେ ଏକ ବିକ୍ରୟ ନାମ ଓଟେଜଲା, ହେଉଛି ପ୍ଲେକ୍ ସୋରିଆସିସ୍, ସୋରିଆଟିକ୍ ଆର୍ଥ୍ରାଇଟିସ୍ ଏବଂ ବେସେଟ ରୋଗର ଚିକିତ୍ସା ପାଇଁ ବ୍ୟବହୃତ ଏକ ଔଷଧ । ଅନ୍ୟ ଚିକିତ୍ସା ଫଳପ୍ରଦ ହୁଏ ନାହିଁ ନ ହେଲେ ଏହା ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଅଇ, ସାଧାରଣ ଥଣ୍ଡା ଏବଂ ମୁଣ୍ଡବିନ୍ଧା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଅବସାଦ ଏବଂ ଓଜନ ହ୍ରାସ ହୋଇପାରେ । ଗର୍ଭାବସ୍ଥାରେ ନିରାପତ୍ତା ଅସ୍ପଷ୍ଟ, ଅନ୍ୟ ପ୍ରାଣୀମାନଙ୍କର କ୍ଷତି ହେବାର ପ୍ରମାଣ ରହିଛି। ଏହା ଏନଜାଇମ୍ ଫସଫୋଡିଏଷ୍ଟେରେଜ୍ 4  ( 4)ର ଏକ ପ୍ରତିବନ୍ଧକ ଯାହାଦ୍ୱାରା ସାଇଟୋକିନସ ହ୍ରାସ ହୁଏ  । ୨୦୧୪ରେ ଆମେରିକାରେ ଏବଂ ୨୦୧୫ରେ ୟୁରୋପରେ ଚିକିତ୍ସା ବ୍ୟବହାର ନିମନ୍ତେ ଆପ୍ରେମିଲାଷ୍ଟ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୪ ସପ୍ତାହ ଚିକିତ୍ସା ଖର୍ଚ୍ଚ ୫୫୦ ପାଉଣ୍ଡ । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ପ୍ରାୟ ୪,୧୦୦ ଡଲାର ।
ସଲଫାଡାଏଜିନ  (ଇଂରାଜୀ ଭାଷାରେ ) ଏକ ଆଣ୍ଟିବାୟୋଟିକ    । ଟକ୍ସୋପ୍ଲାଜ୍‌ମୋସିସ   ରୋଗରେ ପାଇରିମେଥାମିନ ସ‌ହିତ ସଲଫାଡାଏଜିନ ଦିଆଯାଏ ଓ ଏହା ଏକ ପସନ୍ଦ‌ଯୋଗ୍ୟ ଚିକିତ୍ସା । ମଧ୍ୟକର୍ଣ୍ଣ ପ୍ରଦାହ ବା ଓଟାଇଟିସ ମିଡିଆ ରୋଗରେ ଏହା ଦ୍ୱିତୀୟ ଧାଡ଼ିର ଚିକିତ୍ସା; ରିଉମାଟିକ ଜ୍ୱର, ସାଙ୍କ୍ରଏଡ  , କ୍ଲାମିଡିଆ   ରୋଗମାନଙ୍କ ପ୍ରତିଷେଧ ଓ ହେମୋଫାଇଲସ ଇନଫ୍ଲୁଏଞ୍ଜି   ରୋଗର ଚିକିତ୍ସା ନିମନ୍ତେ ଦିଆଯାଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ତରଳ ଜାଡ଼ା, ମୁଣ୍ଡବଥା, ଜ୍ୱର, ରାସ, ଅବସାଦ ଓ ଅଗ୍ନାଶୟ ପ୍ରଦାହ ହୋଇପାରେ । ସାଂଘାତିକ ଯକୃତ ସମସ୍ୟା, ବୃକ୍‌କ ସମସ୍ୟା ବା ପରଫିରିଆ   ଇତ୍ୟାଦି ରୋଗ ଥିଲେ ଏହି ଔଷଧ ବ୍ୟବ‌ହାର କରାଯାଏନାହିଁ । ଗର୍ଭାବସ୍ଥାରେ ଏହି ଔଷଧ ଦେଲେ ଶିଶୁର କେର୍ନିକ୍ଟେରସ   ରୋଗ ହେବା ସମ୍ଭାବନା ରହେ । ଶିଶୁ ସୁସ୍ଥ ଥିଲେ ସ୍ତନ୍ୟପାନ ନିରାପଦ ହୁଏ । ଏହା ସଲଫୋନାମାଇଡ   ଶ୍ରେଣୀର ଏକ ଔଷଧ । ସନ ୧୯୪୧ରେ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ସଲଫାଡାଏଜିନ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ବିକାଶଶୀଳ ଦେଶମାନଙ୍କରେ ଏହାର ଏକ ମାସର ଖର୍ଚ୍ଚ ପ୍ରାୟ ୨.୭୦ରୁ ୭.୩୨ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏକ ମାସରେ ଏହି ଔଷଧର ଚିକିତ୍ସା ଖର୍ଚ୍ଚ ପ୍ରାୟ ୨୦୦ ଆମେରିକୀୟ ଡଲାର ।
ଷଡ଼ଭୁଜଗୌରାଙ୍ଗ ମନ୍ଦିର , ଶ୍ରୀମନ୍ଦିରର ବାହାର ବେଢାର ଦକ୍ଷିଣ ପାର୍ଶ୍ୱରେ ଅବସ୍ତିତ । ସୁଆର ମହାସୁଆର ନିଯୋଗ ପରିଚାଳନାଧୀନ ଏହି ମନ୍ଦିର ପ୍ରତିଷ୍ଠା ସମ୍ପର୍କରେ ଏକ ଜନଶ୍ରୁତି ରହିଛି । ଜନଶୁତି ସୁଆର ସାହିର ଜୈନିକ ପାଟଛତା ଅନନ୍ତ ମହାପାତ୍ର ଶ୍ରୀ ଷଡ଼ଭୁଜଗୌରାଙ୍ଗ ଦେବଙ୍କ ଚିତ୍ରପଟ ନିଜଗୃହରେ ରଖି ପ୍ରଗାଢ଼ ଭକ୍ତି ସହକାରେ ପୂଜା କରୁଥିଲେ । ଦିନେ ରାତିରେ ଏହି ଷଡ଼ଭୁଜଗୌରାଙ୍ଗ ସ୍ୱପ୍ନରେ କହିଲେ ସୁଆର ମହାସୁଆର ନିଯୋଗର ବାବାଜୀପୋଖରୀ ନାମକ ବଗିଚା ମଧ୍ୟରେ ଏକ ନିମ୍ବଦାରୁ ବୃକ୍ଷର ଛଅ ଗୋଟି ଶାଖା ଅଛି । ସେହି ନିମ୍ବବୃକ୍ଷର ଦାରୁରେ ଏକ ବିଗ୍ରହ ନିର୍ମାଣ କରି ମନ୍ଦିର ମଧ୍ୟରେ ସ୍ଥାପନା କରିବାକୁ ସେ ଆଦେଶ ଦେଲେ । ମହାପାତ୍ରେ ସ୍ୱପ୍ନ ବୃତ୍ତାନ୍ତ ବିଷୟ ତତ୍କାଳୀନ ଗଜପତି ମହାରାଜା ଦିବ୍ୟସିଂହଦେବଙ୍କୁ ଜଣାଇବା ପରେ ରାଜା ଅନୁସନ୍ଧାନ କରି ଘଟଣାର ସତ୍ୟତା ନିର୍ଦ୍ଧାରଣ କଲେ ଏବଂ ଷଡ଼ଭୁଜଗୌରାଙ୍ଗଙ୍କ ବିଗ୍ରହ ନିର୍ମାଣ କରି ଏହାଙ୍କ ଦୁଇ ପାର୍ଶରେ ଶ୍ରୀ ନିତ୍ୟାନନ୍ଦ ପ୍ରଭୁ ଓ ଶ୍ରୀ ଅଦୈତ୍ୟ ପ୍ରଭୁଙ୍କୁ ସ୍ଥାପନା ପୂର୍ବକ ତାଙ୍କର ପୂଜାବିଧି ପ୍ରଚଳନ କରିଥିଲେ । ଦୈନନ୍ଦିନ ନୀତି ପ୍ରତ୍ୟେହ ପ୍ରାତଃ ସମୟରେ ଷଡ଼ଭୁଜ ଗୌରାଙ୍ଗ ମହାପ୍ରଭୁଙ୍କର ମଙ୍ଗଳ ଆରତି, ବେଶ, ବାଲ୍ୟଭୋଗ , ମଧ୍ୟାହ୍ନ ଭୋଗରେ ମାଲସା (ହଦି ଚୂଡା) , ଫଳ ଇତ୍ୟାଦି ଭୋଗ ହୋଇଥାଏ  । ସେ ପରି ସଂନ୍ଧ୍ୟାରେ ସନ୍ଧ୍ୟା ଆଳତି ହେଉଛି । ଶ୍ରୀମନ୍ଦିର କୋଠରୁ ଦୈନିକ ବଲ୍ଲଭ ଏକ ଓଳି ଓ କୋରା ଦୁଇ ମୂର୍ତ୍ତି ଭୋଗ ନିମନ୍ତେ ଏହି ମନ୍ଦିରକୁ ଯୋଗାଇ ଦିଆଯାଇଥାଏ । ଉକ୍ତ ମନ୍ଦିରରେ ସନ୍ଧ୍ୟା ସମୟରେ କୀର୍ତ୍ତନ , ଗୁରୁ ବନ୍ଦନା, ତୁଳାସୀ ବନ୍ଦନା , ମହାପୁରୁଷାଙ୍କର ଗୀତାବଳୀ ବଙ୍ଗଳା ଭଜନ , ନାମ ପରିକ୍ରମା., ମହାମନ୍ତ୍ର ଆତି ପାଠ କରାଯାଉଛି । ପର୍ବପର୍ବାଣି ଷଡ଼ଭୁଜ ଗୌରାଙ୍ଗ ମନ୍ଦିରର ମୂଖ୍ୟ ଉତ୍ସବ ହେଲା ଦୋଳ ପୂର୍ଣ୍ଣିମା ଦିନ ଗୌରାଙ୍ଗ ମହାପ୍ରଭୁଙ୍କ ଜନ୍ମୋତ୍ସବ ପାଳନ । ଏହି ଦିନ ଅଭିଷେକ , ନୂତନ ବସ୍ତ୍ର ପରିଧାନ, ବେଶ, ସ୍ୱତନ୍ତ୍ର ଭୋଗ ଇତ୍ୟାଦି ଅନୁଷ୍ଠିତ ହୋଇଥାଏ । ଏତଦ୍ୱ୍ୟତିତ ମାଘ ଶୁକ୍ଳ ତ୍ରୟୋଦଶୀରେ ନିତ୍ୟାନନ୍ଦ ମହାପ୍ରଭୁଙ୍କ ଜନ୍ମୋତ୍ସବ, ଶ୍ରୀକୃଷ୍ଣ ଜନ୍ମାଷ୍ଟମୀ , ଆଶ୍ୱିନ ଶୁକ୍ଳ ଏକାଦଶୀଠାରୁ ବସନ୍ତ ପଞ୍ଚମୀ ପର୍ଯ୍ୟନ୍ତ ପ୍ରତ୍ୟହ ରାତ୍ରରେ ଗୌରାଙ୍ଗ ମହାପ୍ରଭୁଙ୍କ ରାଧାରାଣି ବେଶ ଓ ସକାଳ ସମୟରେ ନଟବର ବେଶ ହୋଇଥାନ୍ତି ।
ପଚା ମାଛ ବିଷକ୍ରିୟା  (ଇଂରାଜୀ ଭାଷାରେ ବା କେବଳ ) ଏକ ପ୍ରକାର ଖାଦ୍ୟ ପରିବାହିତ ରୋଗ   ଯାହା ସାଧାରଣତଃ ପଚା   ମାଛ   ଖାଇଲେ ହୁଏ  । ଏଥିରେ ଚମ ଲାଲ   ଦେଖାଯାଏ, ମୁଣ୍ଡ ବିନ୍ଧା, ଝାପ୍‌ସା ଦୃଷ୍ଟି ଅସାଧାରଣ କ୍ରାମ୍ପ ଓ ତରଳ ଝାଡ଼ା ହୋଇପାରେ । ପ୍ରାୟ ୧୦ ମିନିଟରୁ ୬୦ ମିନିଟ ମଧ୍ୟରେ ଏହାର ଲକ୍ଷଣ ଆରମ୍ଭ ହୋଇଯାଏ । କ୍ୱଚିତ ଶ୍ୱାସ ସମସ୍ୟା ବା ଅନିୟମିତ ହୃଦ୍‌ଗତି   ହେବା ଦେଖାଯାଏ । ଅଧିକ ହିସ୍ଟାମିନ   ଥିବା ଓ ଅନୁପ‌ଯୁକ୍ତ ସଂରକ୍ଷଣ ତ‌ଥା ପ୍ରକ୍ରିୟାକରଣ ହୋଇଥିବା ଖାଦ୍ୟ ଖାଇଲେ ଏହି ବିଷକ୍ରିୟା ହୁଏ । ସାଧାରଣତଃ ଟୁନା  , ମାକେରେଲ  , ମାହିମାହି  , ସାର୍ଡ଼ିନ  , ଆଙ୍କୋଭି  , ହେରିଙ୍ଗ  , ବ୍ଲୁଫିସ  , ଆମ୍ବରଜାକ   ଓ ମାର୍ଲିନ   ମାଛଦ୍ୱାରା ଏହା ସମ୍ଭବ ହୁଏ । ଏହି ମାଛାମାନଙ୍କ ଦେହରେ ଅଧିକ ପରିମାଣର ହିସ୍ଟିଡିନ   ଥାଏ ଯାହା ଅନୁପ‌ଯୁକ୍ତ ସଂରକ୍ଷଣ ଯୋଗୁ ପଚିଯାଏ ଓ ଜୀବାଣୁମାନେ ଏହାକୁ ହିସ୍ଟାମିନରେ ପରିଣତ କରିଦିଅନ୍ତି । ଏହାକୁ ରାନ୍ଧିଲେ ବା ଫ୍ରିଜରେ ଥଣ୍ଡାରେ ରଖିଲେ ମଧ୍ୟ ହିସ୍ଟାମିନ ପରିବର୍ତ୍ତିତ ହୁଏନି । ଲକ୍ଷଣ ଅନୁଯାୟୀ, ରକ୍ତ ଟ୍ରିପଟେଜ   ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ । ଅଧିକ ଲୋକ ମାଛ ଖାଇବା ପରେ ଲକ୍ଷଣ ଦେଖାଗଲେ ରୋଗ ନିର୍ଣ୍ଣୟ ସମ୍ଭାବନା ଅଧିକ ରହେ । ମାଛି ଧରିବା ମାତ୍ରେ ରେଫ୍ରିଜରେଟରରେ ରଖିବା ଉଚିତ । ଡାଇଫେନହାଇଡ୍ରାମିନ   ଭଳି ଆଣ୍ଟିହିସ୍ଟାମିନ   ଓ ରାନିଟିଡିନ   ଦେଇ ଚିକିତ୍ସା ଆରମ୍ଭ କରାଯାଏ । ଅବସ୍ଥା ସାଂଘାତିକ ହୋଇଥିଲେ ଏପିନେଫ୍ରିନ   ଦିଆଯାଇପାରେ । ସମୁଦ୍ରି ମାଛ ବିଷକ୍ରିୟା   ମଧ୍ୟରୁ ସିଗୁଆଟେରା ମାଛ ବିଷକ୍ରିୟା   ସାଧାରଣତଃ ଅଧିକ ଦେଖାଯାଏ । ଶୀତୋଷ୍ଣ   ଓ ଗ୍ରୀଷ୍ମମଣ୍ଡଳୀୟ   ଜଳରେ ଏହା ଅଧିକ ହୁଏ । ଏହି ବିଷକ୍ରିୟାରେ କେବଳ ଗୋଟିଏ ମୃତ୍ୟୁ ରିପୋର୍ଟ ହୋଇଛି । ପ୍ରଥମେ ଏହି ରୋଗ ବିଷୟ ସନ ୧୭୯୯ରେ ବର୍ଣ୍ଣନା କରାଯାଇଥିଲା ।
ଭରତପୁର, ରାଜସ୍ଥାନ ଏକ ଭାରତୀୟ ପୌରପାଳିକା   ଅଟେ । ଏହା ରାଜସ୍ଥାନର ‌‌ଭରତ୍ପୁର୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଭରତପୁର, ରାଜସ୍ଥାନ ୨୭.୨୧୫୩ ଉତ୍ତର ଅକ୍ଷାଂଶ ଓ ୭୭.୪୯୨୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଭରତପୁର, ରାଜସ୍ଥାନ ସହରର ମୋଟ ଜନସଂଖ୍ୟା ୩୩୫୦୪ ଅଟେ । ସେଥି ମଧ୍ୟରୁ ୫୩.୭୧% ଜଣ ପରୁଷ ହୋଇଥିବା ବେଳେ ୪୬.୨୯% ଜଣ ନାରୀ ଅଟନ୍ତି । ଭରତପୁର, ରାଜସ୍ଥାନର ସାକ୍ଷରତା ହାର ୬୩.୬୫% ଅଟେ । ଏହା ଜାତୀୟ ହାରଠାରୁ ୧.୧୯% ପ୍ରତିଶତ କମ ଅଟେ । ସେଥିରୁ ୩୯.୯୪% ପ୍ରତିଶତ ପୁରୁଷ ଓ ୨୩.୭୦% ନାରୀ ଅଟନ୍ତି । ୧୬.୬୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଭରତପୁର, ରାଜସ୍ଥାନର ସରକାରୀ ଭାଷା ଅଟେ ।
ରିଲୋନାସେପ୍ଟ  (ଇଂରାଜୀ ଭାଷାରେ ), ଆର୍କାଲାଇଷ୍ଟରେ ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହା ପାରିବାରିକ ଶୀତଳ ଅଟୋଇନଫ୍ଲାମେଟୋରି ସିଣ୍ଡ୍ରୋମ ଓ ମକଲେ-ୱେଲ୍ଲସ ସିଣ୍ଡ୍ରୋମ ସ‌ହିତ କ୍ରାୟୋପାଇରିନ-ଜଡ଼ିତ ପର୍ଯ୍ୟାୟୀ ସିଣ୍ଡ୍ରୋମ;ଇଣ୍ଟରଲିଉକିନ-୧ ରିସେପ୍ଟର ବିରୋଧୀ ଏବଂ ବାରମ୍ବାର ପେରିକାର୍ଡ଼ାଇଟିସ ଇତ୍ୟାଦି ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ  । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକସନ ନେଇଥିବା ସ୍ଥାନରେ ଯନ୍ତ୍ରଣା ଏବଂ ଶ୍ୱାସନଳୀ ସଂକ୍ରମଣ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ, କର୍କଟ ଏବଂ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ ବୋଲି ଚିନ୍ତା ଅଛି । ଏହା ଏକ ଇଣ୍ଟରଲିଉକିନ୍ ଗ୍ରାହକ  (ରିସେପ୍ଟର) ଇନହିବିଟର  । ୨୦୦୮ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ରିଲୋନାସେପ୍ଟ ଅନୁମୋଦିତ ହୋଇଥିଲା । ୨୦୦୯ରେ ଏହା ୟୁରୋପରେ ଅନୁମୋଦିତ ହୋଇଥିବାବେଳେ ୨୦୧୨ରେ ଏହି ଅନୁମୋଦନ ପ୍ରତ୍ୟାହାର କରାଯାଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୨୨୦ ମିଗ୍ରା ବିଶିଷ୍ଟ ଚାରି ଭାଏଲର ମୂଲ୍ୟ ପ୍ରାୟ ୨୧,୦୦୦ ଡଲାର ଥିଲା ।
କୁଷ୍ମାଣ୍ଡା‌  (ଇଂରାଜୀ ଭାଷାରେ ) ଜଣେ ହିନ୍ଦୁ ଦେବୀ ଯିଏ ତାଙ୍କର ମୃଦୁହାସଦ୍ୱାରା ବ୍ରହ୍ମାଣ୍ଡ ସୃଷ୍ଟି କରିପାରନ୍ତି  । କାଲିକୁଲା ସମ୍ପ୍ରଦାୟର ଲୋକମାନେ କୁଷ୍ମାଣ୍ଡା‌ଙ୍କୁ ଦେବୀ ଦୁର୍ଗାଙ୍କର ଚତୁର୍ଥ ଅବତାର ବୋଲି ମନେକରନ୍ତି । ନବରାତ୍ରୀର ଚତୁର୍ଥ ଦିବସରେ କୁଷ୍ମାଣ୍ଡା‌ଙ୍କୁ ପୂଜା କରାଯାଏ; ସେ ସମ୍ପଦ ଓ ଶକ୍ତିର ଉନ୍ନତି କରୁଥିବା ବିଶ୍ୱାସ କରାଯାଏ । ଦେବୀ କୁଷ୍ମାଣ୍ଡା‌ଙ୍କର ଆଠଟି ହାତ ଥିବାରୁ ସେ ଅଷ୍ଟଭୂଜା ଦେବୀ ଭାବରେ ପରିଚିତ । ତାଙ୍କ ଜପାମାଳାରେ ସିଦ୍ଧି ଓ ନିଧି ଦେବାର ସମସ୍ତ ଶକ୍ତି ନିହିତ ଥାଏ । ପ୍ରବାଦ ଅଛି, ସେ କେବଳ ସ୍ମିତ ହସଦ୍ୱାରା ସମସ୍ତ ବ୍ରହ୍ମାଣ୍ଡ ସୃଷ୍ଟି କରିଥିଲେ । ସେ ଧଳା କ‌ଖାରୁ ବା କୁଷ୍ମାଣ୍ଡକୁ ଭଲ ପାଆନ୍ତି । ତାଙ୍କର ବ୍ରହ୍ମାଣ୍ଡ ଓ କୁଷ୍ମାଣ୍ଡ ସାଥିରେ ସମ୍ପର୍କ ରହିବା ଯୋଗୁ ତାଙ୍କର ଏହି ଲୋକପ୍ରିୟ କୁଷ୍ମାଣ୍ଡା ନାମ ହୋଇଛି । ଆକାର କୁଷ୍ମାଣ୍ଡା‌ଙ୍କର ୮ ବା ଦଶ ହାତ ଥିବା ବର୍ଣ୍ଣନା କରାଯାଏ ଯାହା ସାହାଯ୍ୟରେ ସେ ପଦ୍ମ, ଚକ୍ର, କମଣ୍ଡଳୁ, ଧନୁ, ତୀର, ଗଦା, ମାଳା, ଅମୃତ ପାତ୍ର ଓ ରକ୍ତ ଇତ୍ୟାଦି ଧରିଥାଆନ୍ତି । ତାଙ୍କର ଭକ୍ତମାନଙ୍କୁ ତାଙ୍କର ଗୋଟିଏ ହାତରେ ଥିବା ଅଭୟ ମୁଦ୍ରା ସାହାଯ୍ୟରେ ସେ ଆଶୀର୍ବାଦ ଦିଅନ୍ତି । ବାଘ ହେଉଛି ତାଙ୍କର ବାହନ । ଉତ୍ପତ୍ତି ଏପରି ଗୋଟିଏ ସମୟ ଥିଲା ଯେତେବେଳେ ପୃଥିବୀ ବୋଲି କିଛି ନଥିଲା, ଗୋଟିଏ ଶୂନ୍ୟ ସ୍ଥାନ ଅନ୍ଧକାରରେ ଆଚ୍ଛାଦିତ ଥିଲା । ସଂସାରର କୌଣସି ଚିହ୍ନ ବର୍ଣ୍ଣ ନଥିଲା । କେବଳ ଗୋଟିଏ ଆଲୋକ ରେଖା ସର୍ବଦା ବିରାଜମାନ ଥିଲା ଯାହା ଏହି ଶୂନ୍ୟ ସ୍ଥାନ‌କୁ ଆଲୋକିତ କରୁଥିଲା । ଏହି ଆଲୋକ ସାଗରର ଆକାର ନଥିଲା । ହଠାତ ଏହି ଶୂନ୍ୟ ସ୍ଥାନରେ ଆକାର ବିରାଜମାନ ହେଲା ଯାହା ଏକ ସ୍ୱର୍ଗୀୟ ଦେବୀ ଭଳି ପ୍ରତୀତ ହେଲେ ଓ ସେ କୁଷ୍ମାଣ୍ଡା ଥିଲେ । ଦେବୀଙ୍କର ନିରବ ସ୍ମିତ ହସରୁ ବ୍ରହ୍ମାଣ୍ଡର ସୃଷ୍ଟି ଆରମ୍ଭ ହେଲା । ସେ ଅନ୍ତରୀକ୍ଷ ଅଣ୍ଡା ଉତ୍ପନ୍ନ କଲେ । ତାଙ୍କ ସ୍ମିତ ହସଦ୍ୱାରା ଅନ୍ଧକାର ଦୂରୀଭୂତ ହୋଇ ଏକ ନୂଆ ବ୍ରହ୍ମାଣ୍ଡ ତିଆରି ହେଲା । ଏହି ହସରୁ ଆଲୋକ ଓ ଜୀବନ ସୃଷ୍ଟି ହେଲା । ପୃଥିବୀ, ଗ୍ରହ, ନକ୍ଷତ୍ର ଓ ଆକାଶ ଗଙ୍ଗାର ସୃଷ୍ଟି ହୋଇଥିଲା । ଜୀବ ଜଗତ ବଞ୍ଚିବା ନିମନ୍ତେ ସୂର୍ଯ୍ୟ ଦରକାର ହେଲା । ତେଣୁ ସେ ସୂର୍ଯ୍ୟ ଓ ଶକ୍ତି ସୃଷ୍ଟି କଲେ ଓ ଜୀବ ଜଗତ ବଞ୍ଚି ରହିବା ନିମନ୍ତେ ଶକ୍ତି ଓ ଆଲୋକ ଦେଲେ । ତାଙ୍କର ଶକ୍ତି ପାଇ ସୂର୍ଯ୍ୟ ଶକ୍ତିଶାଳୀ ହୋଇଛି । ସେ ହିଁ ସୂର୍ଯ୍ୟଙ୍କର ଉତ୍ସ । ତାଙ୍କ ବିନା ଆଲୋକ ଓ ଶକ୍ତି ନିଷ୍ପ୍ରଭ ହୋଇଯିବ । ସୃଷ୍ଟିକୁ ସୂର୍ଯ୍ୟ ଆଲୋକିତ କରୁଥିଲେ ମଧ୍ୟ ତାଙ୍କ ଯୋଗୁ ସୂର୍ଯ୍ୟ ଶକ୍ତିପ୍ରାପ୍ତ ହେଉଛନ୍ତି । କୁଷ୍ମାଣ୍ଡା ରୂପରେ ସେ ଶକ୍ତିମୟୀ ହୁଅନ୍ତି । ଦେବତା, ମାନବ ଓ ଅନ୍ୟାନ୍ୟ ପାର୍ଥିବ ଜୀବ ତାଙ୍କର ପୂଜା କଲେ ସେ ସ୍ମିତ ହସ ପ୍ରଦାନ କରନ୍ତି । ଚତୁର୍ଦିଗ ଅନ୍ଧକାରାଚ୍ଚନ୍ନ ଥିଲାବେଳେ ମାଆ କୁଷ୍ମାଣ୍ଡା ଆଲୋକ ପ୍ରଦାନ କଲେ । ସେ ସୂର୍ଯ୍ୟର କେନ୍ଦ୍ରରେ ରହି ସଂସାରକୁ ଦୀପ୍ତିମାନ କରୁଛନ୍ତି । ତାଙ୍କର ତେଜ ବଳରେ ସୂର୍ଯ୍ୟ ତେଜୀୟାନ ହୁଏ ସୂର୍ଯ୍ୟଙ୍କୁ ସେ ନିର୍ଦ୍ଦେଶ ଦିଅନ୍ତି ।
, ରାସାଗିଲିନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଆଜିଲେକ୍ଟ, ହେଉଛି ଏକ ଔଷଧ ଯାହା ପାର୍କିନ୍‌ସନ୍ ରୋଗର ଲକ୍ଷଣମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଏକାକୀ କିମ୍ବା ଅନ୍ୟ ଔଷଧ ସହିତ ବ୍ୟବହୃତ ହୋଇପାରେ  ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଣ୍ଠି ଯନ୍ତ୍ରଣା, ବଦ‌ହଜମି ଅବସାଦ, ଶୋଇବାରେ ଅସୁବିଧା, ଫୁଲା ଏବଂ ଅଇ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତଚାପ, ସେରୋଟୋନିନ ସିଣ୍ଡ୍ରୋମ, ନିଦ୍ରାଳୁ ଭାବ, ବାଧ୍ୟତାମୂଳକ ଜୁଆ ଖେଳିବାକୁ ଇଚ୍ଛା ଏବଂ ହାଲୁସିନେସନ ଅନ୍ତର୍ଭୁକ୍ତ ହୋଇପାରେ । ଗର୍ଭଧାରଣ ଏବଂ ସ୍ତନ୍ୟପାନରେ ସୁରକ୍ଷା ଅସ୍ପଷ୍ଟ ଅଟେ। ଏହା ମୋନୋଆମିନୋ ଅକ୍ସିଡେଜ୍-ବିର ଏକ ଅଣପ୍ରତ୍ୟାବର୍ତ୍ତନକାରୀ ପ୍ରତିବନ୍ଧକ। ୧୯୭୯ ମସିହାର ପ୍ରାରମ୍ଭରେ ରାସାଗିଲିନ ବିକଶିତ ହୋଇଥିଲା; ୨୦୦୫ରେ ୟୁରୋପରେ ଏବଂ ୨୦୦୬ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବ‌ହାର ପାଇଁ ଅନୁମୋଦନ କରାଯାଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ଏହାର 4 ସପ୍ତାହ ଔଷଧର ମୂଲ୍ୟ ପ୍ରାୟ ୨.୫୦ ପାଉଣ୍ଡ ।
ମହମ୍ମଦ ମହସିନଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆ ଚଳଚ୍ଚିତ୍ର ମମତାର ଡୋରି ୧୯୮୯ ମସିହାରେ ମୁକ୍ତିଲାଭ କରିଥିଲା । ଅଭିନୟ ସୁଜାତା ଆନନ୍ଦ ଅପରାଜିତା ମହାନ୍ତି ବିଜୟ ମହାନ୍ତି ତନ୍ଦ୍ରା ରାୟ ଦେବୁ ବୋଷ ଅଜିତ ଦାସ ହେମନ୍ତ ଦାସ ଅକ୍ଷୟ ମହାନ୍ତି  (କାଶ୍ୟପ) ମୁନ୍ନା ଖାଁ ମହମ୍ମଦ ମହସିନ କୋଇଲି ଶ୍ରୀରାମ ପଣ୍ଡା ଜୟୀରାମ ସାମଲ ଦେବୁ ବର୍ମା ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅକ୍ଷୟ ମହାନ୍ତି  ।
ଫ୍ଲୁନିଟ୍ରାଜେପାମ, ଅନ୍ୟ ନାମମାନଙ୍କ ମଧ୍ୟରେ ରୋହିପ୍ନୋଲ୍ ଭାବରେ ମଧ୍ୟ ଜଣାଶୁଣା, ଏକ ବେଞ୍ଜୋଡାଏଜେପିନ ଯାହା ନିଦ୍ରାହୀନତା ଏବଂ ନିଶ୍ଚେତକ ଦେବାରେ ସାହାଯ୍ୟ କରିଥାଏ । ଏହା ପ୍ରାରମ୍ଭିକ ସୁପାରିଶ କରାଯାଇଥିବା ଚିକିତ୍ସା ନୁହେଁ ଏବଂ କେବଳ ସ୍ୱଳ୍ପକାଳୀନ ବ୍ୟବହାର ପାଇଁ ସୁପାରିଶ କରାଯାଏ । ପାର୍ଶ୍ୱ ପ୍ରତିକ୍ରିୟାରେ ଅପବ୍ୟବହାର ସଙ୍କଟ, ରାତି ସମୟ ଖାଇବା, ଦ୍ୱନ୍ଦ୍ୱ ଏବଂ ପ୍ରତ୍ୟାହାର ଲକ୍ଷଣ ଅନ୍ତର୍ଭୁକ୍ତ ଯଦି ଦୀର୍ଘକାଳୀନ ବ୍ୟବହାର ପରେ ହଠାତ୍ ବନ୍ଦ କରିଦିଆଯାଏ । ଅଧିକ ମାତ୍ରା ସେବନ କଲେ ଶ୍ୱାସ କ୍ରିୟା ହ୍ରାସ ହେବା ଏବଂ ମୃତ୍ୟୁ ହୋଇପାରେ । ଦୀର୍ଘ ସମୟ ବ୍ୟବହାର କରିବା ପରେ ଧୀରେ ଧୀରେ ଔଷଧ କମେଇବା ପରେ ବନ୍ଦ କରାଯିବା ଆବଶ୍ୟକ। ଫ୍ଲୁନିଟ୍ରାଜେପାମ ୧୯୬୨ ମସିହାରେ ପ୍ୟାଟେଣ୍ଟ ହୋଇଥିଲା ଏବଂ ୧୯୭୪ରେ ଚିକିତ୍ସା ବ୍ୟବହାରରେ ଆସିଥିଲା । ଏହା ଯୁକ୍ତରାଷ୍ଟ୍ର, ଅଷ୍ଟ୍ରେଲିଆ ଏବଂ ନ୍ୟୁଜିଲ୍ୟାଣ୍ଡରେ ଆଇନଗତ ଭାବରେ ଉପଲବ୍ଧ ନୁହେଁ ଏବଂ ୟୁରୋପର କିଛି ଅଂଶରେ ଏହା ସୀମିତ ଅଟେ । ଏହାକୁ ଏକ ସମ୍ପର୍କ ବଳାତ୍କାର ଔଷଧ ବୋଲି କୁହାଯାଇଛି, ଯଦିଓ ଏଥିରେ ସମ୍ପୃକ୍ତ ବଳାତ୍କାର ମାମଲାର ରିପୋର୍ତ ବ‌ହୁତ କମ୍ ।
ମାଂଗା  ଜାପାନୀ ଭାଷା: ,       ହେଉଛି ଜାପାନରେ ତିଆରି ହୋଇଥିବା କଥାଚିତ୍ର ବା କମିକ୍ । ଜାପାନର ଏହି କଳା ଶୈଳୀ ବିଶ୍ୱରେ ବହୁତ ଲୋକ ପସନ୍ଦ କରନ୍ତି । ମାଂଗା ସବୁ ବୟସର ଲୋକମାନଙ୍କ ପାଇଁ ଉଦ୍ଧିଷ୍ଟ। ଶୈଳୀରେ ବିଷୟଗୁଡ଼ିକର ଏକ ବ୍ୟାପକ ସୀମା ରହିଛି: ସାହସିକତା, ପ୍ରେମ, ଖେଳ, କାମୁକତା, ରହସ୍ୟ, ଡର, ଅଲୌକିକ, କଳ୍ପନା, ଦୈନିକ ଜୀବନ, ହାରେମ୍, ଐତିହାସିକ, ହାସ୍ୟ, ନାଟକ, କିଶୋର-କିଶୋରୀ, ଇତ୍ୟାଦି ।
ରାଣୀ କର୍ଣ୍ଣା ଜଣେ ଭାରତୀୟ ସାଂସ୍କୃତିକ ନର୍ତ୍ତକୀ, ଯେ କଥକ ନୃତ୍ୟ ପାଇଁ ଜଣାଶୁଣା ଓ ବିଖ୍ୟାତ କଳାକାର । ସେ ୨୦୧୪ରେ ନୃତ୍ୟ କ୍ଷେତ୍ରରେ ଅବଦାନ ପାଇଁ ଭାରତ ସରକାରଙ୍କଦ୍ୱାରା ଚତୁର୍ଥ ଶ୍ରେଷ୍ଠ ବେସାମରିକ ସମ୍ମାନ ପଦ୍ମଶ୍ରୀରେ ସମ୍ମାନିତ ହୋଇଥିଲେ । ଜୀବନୀ ରାଣୀ କର୍ଣ୍ଣା ୧୯୩୯ରେ ସିନ୍ଧୀ ପରିବାରରେ ଜନ୍ମ ହୋଇଥିଲେ, ଯାହା ବର୍ତ୍ତମାନ ସେତେବେଳର [[ବ୍ରିଟିଶ୍ ଭାରତ ଓ ବର୍ତ୍ତମାନର ପାକିସ୍ତାନରେ ଅଛି । ତାଙ୍କ ବାପା, ଅସନଦାସ କର୍ଣ୍ଣା ଲରକନା ଅଞ୍ଚଳର କର୍ଣ୍ଣମଲାଇ ପରିବାରର । ପରିବାର ନାମ, କର୍ଣ୍ଣମଲାନୀ, ଅଫଭ୍ରଂଶ ହୋଇ କର୍ଣ୍ଣା ହୋଇଛି । ୧୯୪୨ରେ ରାଣୀଙ୍କୁ ୩ ବର୍ଷ ବୟସ ହୋଇଥିବା ବେଳେ, ତାଙ୍କ ପରିବାର ଦିଲ୍ଲୀକୁ ସ୍ଥାନାନ୍ତରିତ ହୋଇଥିଲେ । ସେ ଦିଲ୍ଲୀସ୍ଥିତ ହିନ୍ଦୁ ମହାବିଦ୍ୟାଳୟରୁ ଉଦ୍ଭିଦବିଜ୍ଞାନରେ ସ୍ନାତ୍ତକ ଲାଭ କରିଥିଲେ । ୩ ବର୍ଷ ହେଇଥିଲା ବେଳେ ରାଣୀଙ୍କ ପରିବାର ସିନ୍ଧରୁ ଦିଲ୍ଲୀ ସ୍ଥାନାନ୍ତରିତ ହୋଇଥିଲେ ଓ କନ୍ନଟପ୍ଲେସରେ ଅବସ୍ଥାନ କରିଥିଲେ । ପଡୋଶୀଙ୍କୁ ଦେଖି ଲେ ନୃତ୍ୟରେ ରୂଚି ରଖିଥିଲେ ଓ ୪ ବର୍ଷ ବୟସରେ ନୃତ୍ୟ ଶିକ୍ଷା ଆରମ୍ଭ କରିଥିଲେ । ସେ କଥକ, ଓଡ଼ଶୀ, ଭାରତନାଟ୍ୟମ, ମଣିପୁରୀ, ପ୍ରଭୃତି ନୃତ୍ୟ ଶିଖିଥିଲେ । ତାଙ୍କର ପ୍ରାରମ୍ଭିକ ଶିକ୍ଷକ ଥିଲେ, ନୃତ୍ୟାଚାର୍ଯ୍ୟ ନାରାୟଣ ପ୍ରସାଦ ଓ ସୁନ୍ଦର ପ୍ରସାଦ । ସେଗୁରୁ ହୀରାଲାଲଙ୍କଠାରୁ ଜୟପୁର ଘରାନା ଓ ପଣ୍ଡିତ ବିର୍ଜୁ ମହାରାଜାଙ୍କଠାରୁ ଲକ୍ଷ୍ନୌ ଘରାନାରେ ସ୍ନତ୍ତକୋତ୍ତର ଶିକ୍ଷା ଲାଭ କରିଥିଲେ । ସେ ଏକ ଓଡ଼ିଆ ପରିବାରରେ ବିବାହ କଲା ପରେ ୧୯୬୩ରେ ଭୁବନେଶ୍ୱର ସ୍ଥାନାନ୍ତରିତ ହୋଇଥିଲେ ଓ ଏହାଦ୍ୱାରା ସେ ପ୍ରସିଦ୍ଧ ଓଡ଼ିଶୀ ନର୍ତ୍ତକୀ କୁମକୁମ ମହାନ୍ତିଙ୍କୁ ମଧ୍ୟ ଭେଟିବାର ସୁଯୋଗ ପାଇଥିଲେ । ତାଙ୍କ ମାଧ୍ୟମରେ ରାଣୀ ପ୍ରସିଦ୍ଧ ଗୁରୁ କେଳୁଚରଣ ମହାପାତ୍ରଙ୍କ ସଂସ୍ପର୍ଶରେ ଆସିଥିଲେ ଓ ୧୯୬୬ରୁ ୧୯୮୫ ତାଙ୍କ ନିକଟରୁ ଓଡ଼ିଶୀ ଶିଖିଥିଲେ । ସେ ମଧ୍ୟ ଅନ୍ୟ ପ୍ରସିଦ୍ଧ ଗୁରୁ ଯଥା: ଅମ୍ବୁ ସିଂ, ନରେନ୍ଦ୍ର କୁମାର ଓ ରୁକ୍ମିଣୀ ଦେବୀ ଅରୁନ୍ଦାଲେଙ୍କ ଅନୁଗାମୀ ଲଳିତ ଶାସ୍ତ୍ରୀଙ୍କଠାରୁ ନୃତ୍ୟ ଶିକ୍ଷା କରିଥିଲେ । ରାଣୀ ଭାରତ ଭିତରେ ଓ ବାହାରେ ପ୍ରାୟ ସବୁ ବଡ଼ ସାଂସ୍କୃତିକ ଉତ୍ସବରେ ପ୍ରଦର୍ଶନ କରିଛନ୍ତି । ତାଙ୍କର ନୃତ୍ୟକୁ ଯୁକ୍ତରାଜ୍ୟ, ରଷିଆ ଓ ଅନ୍ୟାନ୍ୟ ୟୁରୋପୀୟ ଦେଶରେ ପ୍ରଶଂସା କରାଯାଇଛି । ୧୯୭୮ରେ ତାଙ୍କ ସ୍ୱାମୀଙ୍କର କୋଲକାତା ବଦଳି ପରେ ରାଣୀ ସେଠାକୁ ସ୍ଥାନାନ୍ତରିତ ହୋଇ ଯାଇଥିଲେ ଓ ସଂସ୍କୃତିକି ଶ୍ରେୟସ୍କରର ନିର୍ଦ୍ଦେଶକ ଦାୟିତ୍ୱ ତୁଲାଇଥିଲେ ଓ ଏବେ ମଧ୍ୟ ସେ ନୃତ୍ୟ ପ୍ରଦର୍ଶନ କରୁଛନ୍ତି । ସେ ନିକଟରେ ୨୦୧୩ରେ ୭୪ ବର୍ଷ ବୟସରେ କଳା ପ୍ରଦର୍ଶନ କରିଥିଲେ ।
ପ୍ରେମ ଅଢ଼େଇ ଅକ୍ଷର, ୨୦୧୦ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ନାରାୟଣ ଚନ୍ଦ୍ର ନାୟକ । ସୁନୀତା ନରେନ୍ଦ୍ର ସିଂ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ସୁଧାକର ବସନ୍ତ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ଏବଂ ରିୟା ଦେ । ରିୟା ଦେ ଏହି କଥାଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ସୁଭାଶିଷ ଶର୍ମା, ପ୍ରିୟା ମହାପାତ୍ର, ମିହିର ଦାସ, ପିଣ୍ଟୁ ନନ୍ଦ, ନମ୍ରତା ଦାସ, ବିଜୟ ମହାନ୍ତି, ହରିହର ମହାପାତ୍ର, ସରୋଜ ଦାସ, ସମରେଶ ରାଉତରାୟ, ପ୍ରତିଭା ସାହୁ, ହାଡ଼ୁ, ଦେବୁ ବ୍ରହ୍ମା, ଗୌରା ଆଚାର୍ଯ୍ୟ, ସନ୍ତୋଷ ଭୂୟାଁ, ଜେଲୁ, ଗଣେଶ ମହାପାତ୍ର, ଶ୍ରୀଲା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଉତ୍ତମ ମହାନ୍ତି, ଅନିସା, ସଙ୍ଗମ ବିଶ୍ୱାଳ, ସୁଶାନ୍ତ ମଣି, ନାରାୟଣ ନାୟକ, ହିମାଂଶୁ ପରିଜା, ଅଶୋକ ପତି, ରଜନୀ ରଞ୍ଜନ, ଅବତାର ସିଂହ, ସୁନୀତା ନରେନ୍ଦ୍ର ସିଂ ଆଦି ଅତିଥି କଳାକାର ଭାବରେ ଏହି କଥାଚିତ୍ରଟିରେ ଅଭିନୟ କରିଥିଲେ ।
ଆଶିସ୍ଲେପେଲ୍‌ଟା  ( : ) ଡାଇନୋସର ବଂଶର ଜୀବ ଅଟେ  । ଏହି ଜୀବଟି ବର୍ତ୍ତମାନ ବିଲୁପ୍ତ । ଏହାର ଜୀବାଶ୍ମ ଓ ଅବଶେଷ ଉତ୍ତର ଆମେରିକାରୁ ମିଳିଥିଲା । ଏହି ଡାଇନୋସରଟି କ୍ରେଟାସିଅସ ଯୁଗରେ ବାସ କରୁଥିଲା ।
ଖଲିକୋଟ  (କ୍ରମିକ ସଂଖ୍ୟା: ୧୨୬) ଗଞ୍ଜାମ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଖଲିକୋଟ  (ବି), ପୁରୁଷୋତ୍ତମପୁର  (ବି), ଖଲିକୋଟ ବ୍ଳକ ଓ ପୁରୁଷୋତ୍ତମପୁର ବ୍ଳକର କିଛି ଅଂଶ  । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପୂର୍ଣ୍ଣଚନ୍ଦ୍ର ସେଠୀ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ପାଣ୍ଡବ ଜାଲିଙ୍କଠାରୁ ୫୭୧୯୪ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ପୂର୍ଣ୍ଣ ଚନ୍ଦ୍ର ସେଠୀ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ କାଶୀନାଥ ବେହେରାଙ୍କଠାରୁ ୪୪,୬୨୯ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
କିସ୍ ମିସ୍ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଭିନେତ୍ରୀ ଝିଲିକ୍ ଭଟ୍ଟାଚାର୍ଯ୍ୟ । ସଞ୍ଜୀବ ରଥ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ନିର୍ଦ୍ଦେଶକ ସୁଶାନ୍ତ ମଣି ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ବିଭିନ୍ନ ମୁଖ୍ୟ ଭୂମିକାରେ ଅଭିନୟ କରିଥିଲେ ସ୍ୱରାଜ ବାରିକ ଓ ଶିବାନୀ ସଙ୍ଗୀତା । ପୃଥ୍ୱୀରାଜ ନାୟକ, ନୀତୁ ସିଂହ, ସୋମେନ ପୂଜାରୀ, ଧରିତ୍ରୀ ଖଣ୍ଡୁଆଳ, ମାମୁନି ନନ୍ଦ, ବର୍ଷା, ଲିଙ୍କନ ପଟ୍ଟନାୟକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୨ ମସିହାର ଅଗଷ୍ଟ ୩୧ ତାରିଖରେ ଗଣେଶ ପୂଜା ସମୟରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଅଭିନୟ ସ୍ୱରାଜ ବାରିକ ଶିବାନୀ ସଙ୍ଗୀତା ପୃଥ୍ୱୀରାଜ ନାୟକ ନୀତୁ ସିଂହ ସୋମେନ ପୂଜାରୀ ଧରିତ୍ରୀ ଖଣ୍ଡୁଆଳ ମାମୁନି ନନ୍ଦ ବର୍ଷା ଲିଙ୍କନ ପଟ୍ଟନାୟକ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ସ୍ୱୟମ ପାଢ଼ୀ, ଅନ୍ତରା ଚକ୍ରବର୍ତ୍ତୀ, ଶଶାଙ୍କ ଶେଖର, ଅମ୍ରିତା ନାୟକ, ସତ୍ୟଜିତ ପ୍ରଧାନ, ଜାଗୃତି ମିଶ୍ର, ତାରିକ୍ ଅଜିଜ୍, ଦୀପ୍ତିରେଖା ପାଢ଼ୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବନମାଳି ଦାସ  (୨୯ ଅଗଷ୍ଟ ୧୯୧୮ - ୨୫ ଫେବୃଆରୀ ୨୦୦୭) ଜଣେ ଓଡ଼ିଆ ରାଜନୀତିଜ୍ଞ ଏବଂ ସ୍ୱାଧୀନତା ସଂଗ୍ରାମୀ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟି  (ମାର୍କ୍ସବାଦୀ)ର ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ  । ୧୯୬୭, ୧୯୭୧ ଓ ୧୯୭୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ କମ୍ୟୁନିଷ୍ଟ ପାର୍ଟିର ପ୍ରାର୍ଥୀ ଭାବରେ ସେ ନୀଳଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ, ୫ମ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ବନମାଳି ଦାସ ୧୯୧୮ ମସିହାର ଅଗଷ୍ଟ ମାସ ୨୯ ତାରିଖରେ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହରିହର ଦାସ । ବନମାଳିଙ୍କର ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍ । ତାଙ୍କ ପତ୍ନୀଙ୍କ ନାମ ଜାମିନିବାଳା ଦାସ । ତାଙ୍କର ୨ ପୁଅ ଓ ୪ ଝିଅଙ୍କୁ ଲଗାଇ ସମୁଦାୟ ୬ ଜଣ ସନ୍ତାନସନ୍ତତି । ସ୍ୱାଧୀନତା ସଂଗ୍ରାମରେ ଅବଦାନ ବନମାଳି ଭାରତ ସ୍ୱାଧୀନ ହେବା ପୂର୍ବରୁ ୧୯୩୬ ମସିହାରୁ ୧୯୩୮ ମସିହାଯାଏଁ ଛାତ୍ର ଆନ୍ଦୋଳନରେ ସକ୍ରିୟ ଥିଲେ । ଏହାପରେ ୧୯୩୮ ମସିହାରୁ ୧୯୪୮ ମସିହା ମଧ୍ୟରେ ସେ ରାଜ୍ୟର ବିଭିନ୍ନ ପ୍ରକାରର ସ୍ୱାଧୀନତା ସଂଗ୍ରାମ ଆନ୍ଦୋଳନରେ ସକ୍ରିୟ ଅଂଶଗ୍ରହଣ କରିଥିଲେ । ରାଜନୈତିକ ଜୀବନ ବନମାଳି ଦାସ ଓଡ଼ିଶା ରାଜନୀତିରେ ଭାରତୀୟ କମ୍ୟୁନିଷ୍ଟ ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ୩ଥର ବିଧାୟକ ଭାବରେ କାର୍ଯ୍ୟ କରିଥିଲେ । ବନମାଳି ୧୯୬୭ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ଭାରତୀୟ କମ୍ୟୁନିଷ୍ଟ ପାର୍ଟି  (ମାର୍କ୍ସବାଦୀ)ର ପ୍ରାର୍ଥୀ ଭାବରେ ନୀଳଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ  । ଏହି ନିର୍ବାଚନରେ ସେ ବିଜୟୀ ହୋଇ ୪ର୍ଥ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୬୭ ମସିହାରେ ୧୯୭୧ ମସିହାଯାଏଁ କାର୍ଯ୍ୟ କରିଥିଲେ । ଏହାପରେ ବନମାଳି ୧୯୭୧ ଓ ୧୯୭୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ପୁଣିଥରେ ଭାରତୀୟ କମ୍ୟୁନିଷ୍ଟ ପାର୍ଟିର ପ୍ରାର୍ଥୀ ଭାବରେ ନୀଳଗିରି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ ଏବଂ ନିର୍ବାଚନରେ ବିଜୟୀ ହୋଇ ଯଥାକ୍ରମେ ୫ମ ଓ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ମୃତ୍ୟୁ ବନମାଳି ଦାସ ୨୦୦୭ ମସିହାର ଫେବୃଆରୀ ମାସ ୨୫ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୮ ବର୍ଷ ବୟସ ହୋଇଥିଲା ।
କାଲକା ଶିମଳା ରେଳବାଇ, ଉତ୍ତର ଭାରତର ପାର୍ବତ୍ଯ ଅଞ୍ଚଳରେ ଚଳାଚଳ କରୁଥିବା ଏକ ନେରୋ ଗାଯ ରେଳ ଲାଇନ । ଏହାର ଲାଇନ 2 ଫୁଟ 6 ଇଞ୍ଚ ବିଶିଷ୍ଟ । ଏହା କାଳକାରୁ ଶିମଳାକୁ ପାରବତୀୟ ଇଲାକା ଦେଇ ଚମତ୍କାର ଦୃଶ୍ୟ ସମୂହ ଥିବା ସ୍ଥାନ ବାଟ ଦେଇ ଯାଇଥାଏ । ଏହା 1898 ମସିହାରେ ବ୍ରିଟିଶ ଶାସନ କାଳରେ ଗ୍ରୀଷ୍ମ କାଳୀନ ରାଜଧାନୀ ରହୁଥିବା ଶିମଳାରୁ ଅନନ୍ୟ ଭାରତୀୟ ରେଳ ପ୍ରଣାଳୀ ସହ ସଂଯୁକ୍ତ କରିବା ପାଇଁ ନିର୍ମିତ ହେଇଥିଲା । ନିର୍ମାଣ ସମୟରେ ଏହାର ଗତି ପଥରେ 107ଟି ଟନେଲ ସହ 864ଟି ବ୍ରିଜର ନିର୍ମାଣ କରାଯାଇଥିଲା । ଏହା ସେ ସମୟର ମୁଖ୍ୟ ଇଞ୍ଜିନିଅର ହେରଲିଙ୍ଗଟନଙ୍କଦ୍ୱାରା ପ୍ରସ୍ତୁତ ନକ୍ସା ଅନୁଯାୟୀ ନିର୍ମିତ ହେଇଥିଲା । ଏହି ରେଳପଥକୁ ଦ୍ୱାରା 2008 ମସିହାରେ ବିଶ୍ୱ ହେରିଟେଜ ଭାବରେ ଘୋଷଣା କରାଯାଇଥିଇଲା । ଇତିହାସ ଆଙ୍ଗ୍ଲୋ-ଗୁରଖା ଯୁଦ୍ଧ ପରବର୍ତୀ କାଳରେ ଶିମଳାରେ ବ୍ରିଟିଶ ମାନଙ୍କ ରହଣି ହେଇଥିଲା ଓ ହିମାଳୟର ପଦ ଦେଶରେ 7,116 ଫୁଟ ପତ୍ତନରେ ଥିବା ଏହି ସ୍ଥଳରେ ବ୍ରିଟିଶ ବେସ 1830 ମସିହା ଆଡକୁ ଗଢି ଉଠିଥିଲା । କ୍ରମଶଃ ଏହା 1864 ମସିହାରେ ବ୍ରିଟିଶ ରାଜର ଗ୍ରୀଷ୍ମ କାଳୀନ ରାଜଧାନୀ ହେଇଥିଲା । ସେ ସମୟରେ ଏଠାକୁ ଗମନାଗମନର ସୁବିଧା କେବଳ ଗ୍ରାମୀଣ ବଳଦ ଗାଡି ହିଁ ଥିଲା । . 1891 ମସିହାରେ ଦିଲ୍ଲୀରୁ କାଳକା ବ୍ର୍ଯାଡ ଗାଯ ରେଳପଥ ନିର୍ମିତ ହେଲା । 1898 ମସିହାରେ କାଳକାଠାରୁ ଶିମଳା ପର୍ଯ୍ୟନ୍ତ ନୀରୋ ଗାଯ ରେଳପଥର ନିର୍ମାଣ କାର୍ଯ୍ୟ ଦିଲ୍ଲୀ-ଅମ୍ବାଲା-କାଳକା ରେଳ କମ୍ପାନୀଦ୍ୱାରା ଆରମ୍ଭ ହେଲା । ସେ ସମୟରେ ଆକଳନ କରାଯାଇଥିବା ପ୍ରାୟ 86 ଲକ୍ଷ୍ ଟଙ୍କାର ଆକଳନ ପରେ ଦ୍ୱିଗୁଣିତ ହେଲା । ଏହାର 96.54 କିଲୋମିଟର ପଥ ରେଳ ଚଳାଚଳ ପାଇଁ 1903 ମସିହାରେ ପ୍ରଥମେ ଉନ୍ମୁକ୍ତ ହେଲା । . ଲର୍ଡ କର୍ଜନ ଏହାକୁ ଉନନ୍ମୋଚନ କରିଥିଲେ । . ଛାଞ୍ଚ: - ଛାଞ୍ଚ: - 1ଛାଞ୍ଚ: 3ଛାଞ୍ଚ: 3ଛାଞ୍ଚ: 3ଛାଞ୍ଚ: 3ଛାଞ୍ଚ: 3ଛାଞ୍ଚ: 3ଛାଞ୍ଚ: 3ଛାଞ୍ଚ: 3ଛାଞ୍ଚ: 3ଛାଞ୍ଚ: 3ଛାଞ୍ଚ: 3ଛାଞ୍ଚ: 3ଛାଞ୍ଚ: 3ଛାଞ୍ଚ: 3ଛାଞ୍ଚ: 3ଛାଞ୍ଚ: 3ଛାଞ୍ଚ: 3ଛାଞ୍ଚ: 3 } ଷ୍ଟେସନ ସମୂହ ଏହି ରେଳପଥ ହିମାଳୟ ପର୍ବତର ଶିବଲିକ ରେଞ୍ଜ ଦେଇ ସର୍ପିଳ ଭାଙ୍ଗିରେ ଯାଇଥାଏ । ଏଥିରେ ଧରମପୁର, ସୋଲାନ , କାନଦାଘାତ , ତରାଦେବୀ , ବାରୋଗ , ସାଲୋଗ୍ରା , ତୋତୁ ଓ ଶିମଳା ଷ୍ଟେସନ ରହିଛି । ଟନେଲ ଏହି ରେଳପଥ [ଆଇନ ମୂଳତଃ 107ଟି ତନେଲର ନିର୍ମାଣ ହେଇଥିଲା । ତାହା ମଧ୍ୟରୁ 102ଟି ବ୍ୟବହାର ହେଲା । ବାରୋଗଠାରେ ବ୍ରିଟିଶ ଇଞ୍ଜିନିଅର ଖୋଦିତା କରେଇଥିବା ଦୀର୍ଘତମ ତନେଲକୁ ସେ ଯୋଡି ପାରିଲେ ନାହିଁ ଓ ତାହା ବ୍ୟର୍ଥ ଗଲା। ସେ ସେଥିପାଇଁ ଦାୟୀ ବୋଲି ସାବ୍ୟସ୍ତ ହେବାରୁ ତନେଲ ମଧ୍ୟରେ ଆତ୍ମହତ୍ୟା କରିଥିଲେ । ପରେ ହେରଳିଙ୍ଗଟନ ତାହାକୁ ଜଣେ ସ୍ଥାନୀୟ ସାଧୁ ବାଳକୁଙ୍କ ଉପଦେଶ ଅନୁସାରେ ସମ୍ପୂର୍ଣ କରିଥିଲେ ।. ଇଞ୍ଜିନ  " "  0-4-0 ଶ୍ରେଣୀର ଇଞ୍ଜିନ ପ୍ରଥମେ ବ୍ୟବହାର କରାଯାଇଥିଲା ।  " "  . , . ଟ୍ରେନ 52451/52452   5:30   10:15 17:40   22:25   52453/52454   6:00   11:05 18:15   23:20   , 52455/52456   12:10   17:20 10:30   16:10   , 52457/52458   4:00   9:20 14:25   20:10   , 72451/72452   5:10   9:50 16:25   21:35  , : . , . 4200 . ଦୁର୍ଘଟଣା ଓ ଘଟନା କାଳକା ନିକଟରେ 12 ସେପ୍ଟେମ୍ବରରେ ଏକ ଟ୍ରେନ ଲାଇନ ଚ୍ୟୁତ ହେବା ଯୋଗୁଁ 2 ଜଣ ବିଦେଶୀ ମହିଳାଙ୍କ ମୃତ୍ୟୁ ହେବ ଅସହ 9 ଜଣ ଆହତ ହେଇଥିଲେ ।
ଶିଲା ଅହମଦ ଜଣେ ବଙ୍ଗଳାଦେଶୀ ଅଭିନେତ୍ରୀ, ଯିଏକି ମୁଖ୍ୟତଃ ବଙ୍ଗଳାଦେଶୀ କଥାଚିତ୍ର ଏବଂ ଦୂରଦର୍ଶନରେ ଅଭିନୟ କରନ୍ତି । ସେ ୧୯୯୪ ମସିହାରେ ଶିଶୁ କଳାକାର ଭାବରେ ଆଗୁନର୍ ପରଶମଣିରେ ଅଭିନୟ କରିଥିଲେ । ଏହି କଥାଚିତ୍ର ପାଇଁ ତାଙ୍କୁ ଶ୍ରେଷ୍ଠ ଶିଶୁ କଳାକାର ଭାବରେ ବାଂଲାଦେଶ ଜାତୀୟ ଚଳଚ୍ଚିତ୍ର ପୁରସ୍କାରରେ ମିଳିଥିଲା । ପ୍ରାରମ୍ଭିକ ଜୀବନ ଏବଂ ଅଭିନୟ ଜୀବନ ଶିଲା ଅହମଦଙ୍କ ବାପା ହୁମାୟୁନ ଅହମଦ ଯିଏକି ଜଣେ ଲେଖକ ଏବଂ ତାଙ୍କ ମାଆ ଗୁଲଟେକିନ୍ ଖାନ । ସେ ପିଲାଦିନରୁ ଦୂରଦର୍ଶନରେ ଅଭିନୟ କରିବା ଆରମ୍ଭ କରିଥିଲେ । ସେ କୋଥାଓ କେଉ ନେଇ, ଆଜ୍ ରବିବାର ଏବଂ ନକୋଟ୍ରେର ରାତ ଭଳି ଲୋକପ୍ରିୟ ବଙ୍ଗଳାଦେଶୀ ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ । ବ୍ୟକ୍ତିଗତ ଜୀବନ ସେ ପ୍ରଥମେ ତାଙ୍କର ଜଣେ ବନ୍ଧୁ ଆପୁଙ୍କୁ ବିବାହ କରିଥିଲେ ଏବଂ ପରେ, ତାଙ୍କର ଛାଡ଼ପତ୍ର ହୋଇଥିଲେ । ଛାଡ଼ପତ୍ର ପରେ ସେ ଢାକା ବିଶ୍ୱବିଦ୍ୟାଳୟରେ ଆଇନ ବିଭାଗର ପ୍ରଫେସର ଆସିଫ ନାଜରୁଲଙ୍କୁ ବିବାହ କରିଥିଲେ ।